text:
Imirongo 22 ya Bibiliya ivuga ku gufasha abakene
Abakirisitu bakunda kubaho ubuzima bwa Gikirisitu ariko ugasanga birengagiza gufasha abacyene kandi Ijambo ry’Imana hari icyo ribivugaho.
Bibiliya ivuga ko Yesu nagaruka azita ku Itorero nk’umugeni we ridafite ikizinga n’umunkanyari. Mu isi agabore b’abaperezida bakunda kugaragara mu bikorwa byo gufasha abantu bafite ibibazo.
Itorero bibiliya iryita umugore w’umwami Yakobo: 1:27 “Idini ritunganye kandi ritanduye imbere y’Imana Data wa twese ni iri: ni ugusura imfubyi n’abapfakazi mu mibabaro yabo no kwirinda kutanduzwa n’iby’isi.”
Dore imirongo 22 igaragazauburyo abakirisitu bakwiriye kwita ku bacyene
Yakobo: 1:27 “Idini ritunganye kandi ritanduye imbere y’Imana Data wa twese ni iri: ni ugusura imfubyi n’abapfakazi mu mibabaro yabo no kwirinda kutanduzwa n’iby’isi.”
Matayo: 25:31-46 “Umwana w’umuntu ubwo azazana n’abamarayika bose afite ubwiza bwe, ni bwo azicara ku ntebe y’ubwiza bwe. Amahanga yose azateranirizwa imbere, abarobanure nkuko umwungeri arobanura intama mu ihene. Intama azazishyira iburyo n’ihene bwe,azishyire ibumoso bwe. Umwami azbwira abari iburyo bwe ati “Nimuze mwebwe abo Data yahaye umugisha, muragwe ubwami bwabatunganirijwe uhereye ku kuremwa ku isi, kuko nari nshonje mukamfungurira, nari mfite inyota mumpa icyo kunywa, nari umushyitsi muranshumbikira, nari nambaye ubusa muranyambika, nari ndwaye muransura, nari mu nzu y’imbohe muza kunsura.”
Luka: 14:12-14 “kandi abwira uwamuraritse ati “Nurarika abantu ngo musangire ku manywa cyangwa nijoro ntukararike inshuti zawe cyangwa bene so cyangwa bene wanyu cyangwa abaturanyi b’abatunzi batazakurarika nawe bakwitura, ahubwo nurarika utumire abakene n’ibirema, n’abacumbagira n’impumyi, ni bwo uzahirwa kuko bo badafite ibyo bakwitura, ahubwo uziturwa abakiranutsi bazutse.”
Luka: 3:11 “Arabasubiza ati “Ufite imyenda umwe awuhe utawufite, n’ufite ibyo kurya nagire atyo na we.”
Imigani: 19:17 “Ubabariye umukene aba agurije Uwiteka nawe azamwishyurira ineza ye.”
1 Yohana: 3:17-18 “Ariko se ufite ibintu byo mu isi akareba ko mwenese akennye akamukingira imbabazi ze, Urukundo rw’Imana rwaguma muri we rute? Bana bato twe gukundana urumamo mu magambo cyangwa ku rurimi ahubwo dukundane mu byo dukora no mu by’ukuri.”
Imigani: 14:31 “Urenganya umukene aba atuka iyamuremye, Ariko ubabarira umutindi aba ayubashye.”
Gutegeka kwa kabiri: 15:11 “kuko ari ntabwo abakene bazashira mu gihugu, nicyo gitumye ngutegeka nti “Ntuzabure kuramburira iminwe mwene wanyu w’umukene w’umworo uri mu gihugu,”
Yesaya: 58:6-10 “Ahubwo kwiyiriza ubusa nshima ni uko mwajya mubohora abantu ingoyi z’urugomo, mugahambura imigoz y’uburetwa mukarenganura abarengana kandi mugaca iby’agahato byose. Kandi ukarekura ugatanga ibyo kurya byawe ukagaburira abashonje, ukazana abakene bameneshejwe ukabashyira mu nzu yawe wabona abambaye ubusa ukamwambika, ntiwirengagize bene wanyu.”
Ibyakozwe n’Intumwa: 20:35 “Nababereye icyitegererezo muri byose, yuko ari ko namwe mukwiriye gukora imirimo ngo mubone uko mufasha abadakomeye, no kwibuka amagambo Umwami Yesu yavuze ati: Gutanga guhesha umugisha kuruta guhabwa.”
Zaburi: 82:3 “Muce imanza zikwiriye uworoheje n’imfubyi, Muce imanza zirenganura umunyamubabaro n’umutindi.”
Imigani: 28:27 “Uha umukene ntazakena, ariko ubirengagiza azahaga imivumo.”
Abarewi: 25:35 “Mwene wanyu nakena akananirizwa gukora n’intege nke imbere yawe ujye umufasha, mubane nk’umunyamahanga ugusuhukiyeho.”
2 Abakorinto: 9:9 “Nk’uko byanditswe ngo “Yaranyanyagije aha abakene, Gukiranuka kwe guhoraho iteka ryose.”
Luka: 12:33 “Mugure ibyo mufite mutange ku buntu. Mwidodere udusaho tudasaza aribwo butunzi buri mu ijuru, aho umujura atabwegera n’inyenzi ntibubwonone.”
Imigani: 14:21 “Ugaya umuturanyi we ab akora icyaha ariko ugirira umukene imbabazi aba ahiriwe.”
Imigani: 29:7 “Umukiranutsi azi urubanza rw’umukene, ariko umunyabyaha ntabwenge afite bwo kurumenya.”
Matayo: 5:42 “Ukwaka umuhe kandi ushaka kugutira ntumwereke umugongo.”
Matayo:1:1-4
Ezekiyeli: 16:49 “Dore iki ni cyo gicumuro cya murumuna wawe Sodomu: ubwibone n’ibyokurya byinshi, n’ubukire bwe n’ubw’abakobwa be kandi ntiyakomeza ukuboko kw’abakene n’indushyi.”
Matayo: 19:21 “Yesu aramusubiza ati “Nushaka kuba utunganye rwose genda ugurishe ibyo utunze maze uhe abacyene ni bwo uzagira ubutunzi mu ijuru, uhereko unkurikire.”
Christen news
[email protected]


c: text/html

text:
Ni irerero rifite umwihariko wo gutoza abana mu Gifaransa bagakura bakivuga neza badategwa nubwo n’Icyongereza kitibagiranye.
Le Berceau des Anges ni igitekerezo cyagizwe na Mukagatore Marie Chantal ufite uburambe bw’imyaka 38 mu burezi, nyuma yo gusanga ko ababyeyi basiga abana mu rugo bakagenda bahangayitse kubera isuku nke iterwa no kutitabwabo n’abakozi.
Mu Kiganiro yagiranye na IGIHE, yagaragaje ko n’ubundi bari basanzwe bakorera muri Kimihurura ariko batari bafite ahantu hagari kandi hisanzuye akaba ari yo mpamvu bahisemo kwimuka.
Ati “ Bitewe n’uburyo twita ku bana bo muri crèche n’abo mukiburamwaka, abyeyi bamwe baturangira abandi , bigatuma tubona abana benshi, ubwo bwiyongere rero nibwo bwatumye twimuka kugira ngo abana bisanzure haba aho bigira ndetse no mugukina.”
« Twakira abana guhera ku mezi icyenda kugeza ku myaka itandatu. Iyo umwana aje ku mezi icyenda, turamurera yagera ku myaka itatu tukamwigisha agatangira icyiciro cya mbere cy’ishuri ry’incuke (maternelle) kugeza ayirangije, akazajya kwiga mu mashuri abanza afite uburezi bw’ibanze.”
Abana bo muri iri rerero ntabwo bajya bapfunyika kuko bagaburirwa mu gitondo, saa yine, saa sita na saa kumi bakabona gutaha. Ndetse mbere yo kujya ku meza saa sita abana bose barabuhagira.
Umuyobozi wa Crèche Le Berceau des Anges anavuga ko bagikomeje kwakira abana bashaka kuziga mu mashuri y’incuke bazatangira tariki ya 8 Mutarama 2018.
Iri rerero rifite ubushobozi bwo kwakira abana 60 kandi bakitabwaho nk’abari iwabo mu rugo.
Ni irerero ryatangiye muri Nzeri 2015 , rifite ibikoresho ndetse n’abarimu babihugukiwe ku buryo ibyo umwana muto akeneye babizi neza.
Ku babyeyi bafite abana bari mu biruhuko, bashobora kubajyana muri Le Berceau des Anges bakaba biga mu Gifaransa igihe bategereje gufungura.
Le Berceau Des Anges iherereye mu Karere ka Gasabo, haruguru ya Restaurant yitwa Hellenique ku muhanda KG 666.
Bakora kuva ku wa Mbere kugeza ku wa Gatanu, guhera saa kumi n’ebyiri na 45 kugeza saa kumi na 45 (6h45-16h45).
Ukeneye ibindi bisobanuro wabahamagara kuri 0788868816 cyangwa kuri 0788467762 bakagufasha.
Ushobora kandi gusura urubuga rwabo: www.leberceaudesanges.blogspot.com cyangwa ukabandikira kuri [email protected]

robotstxt: allowed

filter: keep


text:
Ku wa kabiri tariki ya 03 Mata 2012 Umushumba wa Diyosezi yacu Musenyeri Servilien NZAKAMWITA yatangarije k'umugaragaro abasaserdoti n'abakristu bari bitabiriye Misa y'Amavuta ko yagize Padri Alfred RUTAGENGWA, Igisonga cye nyuma yo gutabaruka kwa Mgr Didace RUZINDANA.
Mgr Alfred RUTAGENGWA avuka muri Paruwasi ya Nyarurema, akaba ari Padri Mukuru wa Seminari Nto yitiriwe Mutagatifu Dominiko Savio ya Rwesero. Amaze imyaka 11 ari Padri.
Mu Ijambo yavuze kuri uwo munsi, Vicaire général mushya wa Diyosezi ya Byumba yavuze ko abasaserdoti bose bagomba gufanya, bagatahiriza umugozi umwe maze Diyosezi ya Byumba ikajya mbere, kandi ubwenge n’ubushobozi birahari. Yongeyeho ko kwitwa Musenyeri bitagomba gukuraho umushyikirano ukomeye agabwe afitanye n’abandi basaserdoti. Umushumbwa wa Diyosezi yamwifurije imirimo myiza, imirimo ikomeye kandi yishimira amaboko mashya abonye.
Turashimira Umwepiskopi wacu Myr Servilien NZAKAMWITA ushyize amaraso mashya mu buyobozi bwa Diyosezi kandi turifuriza Myr Alfred RUTAGENGWA imirimo mishya.


text:
ISOMO RYA MBERE
Igitabo cya kabiri cy’Abamakabe (2 Mak 7, 1.20-31)
Muri iyo minsi, 1baza gufata na none abavandimwe barindwi hamwe na nyina, umwami abakubitisha imikwege , n’imirya y’ibimasa, ashaka kubahatira kurya inyama z’ingurube zabuzwaga n’amategeko. 20Nyina ubabyara rero aba agatangaza rwose n’intibagirana, we wabonaga abahungu be barindwi bicirwa umunsi umwe, nyamara akiyumanganya gitwari kuko yari yiringiye Nyagasani. 21Yashishikazaga buri wese muri bo mu rurimi rw’abasekuruza be. Uko yakuzuye ibitekerezo bitunganye, akanayoborwa n’ubutwari bwa kigabo, uwo mugore yabwiraga abahungu be ati 22«Uko nabasamye sinkuzi; si jye wabagabiye umwuka n’ubugingo, si nanjye watunganyije ingingo za buri wese muri mwe. 23Ni cyo gituma Umuremyi w’isi, we wahanze muntu akaba n’inkomoko y’ibintu byose, azabagirira impuhwe akabasubiza umwuka n’ubugingo, ubwo mwiyanze ubwanyu kubera urukundo mufitiye Amategeko ye.»
24 Antiyokusi abyumvise yibwira ko bamusuzuguye, ndetse akeka ko bamututse. Ni ko guhendahenda umuhererezi wari ukiri muzima, ndetse anamusezenya mu ndahiro ko azamukungahaza, akadamarara, akazamugira incuti kandi akamushinga imirimo ikomeye naramuka aretse imigenzo y’abasekuruza be. 25 Ariko wa musore ntiyabyitaho; umwami ni ko guhamagaza nyina umubyara, amusaba kumugira inama ngo akunde akize ubuzima bwe. 26Amaze kumwinginga igihe kirekire, yemera kugira umuhungu we inama
27Nuko nyina aramwiyegereza ari na ko ahema wa mugome, amubwira mu rurimi rw’abasekuruza be ati «Mwana wanjye, mbabarira jye wagutwaye mu nda amezi cyenda yose, nkakonsa imyaka itatu, nkakugaburira kandi nkakurera kugeza uko ungana uku, ari jye ukwitaho. 28Ndakwinginze mwana wanjye, ubura amaso witegereze ijuru n’isi, urebe ibihari byose kandi wibuke ko Imana yabikuye mu busa, ndetse n’abantu akaba ari ko baremwe. 29Witinya uyu mwicanyi, ahubwo emera upfane ubutwari nk’abavandimwe bawe, kugira ngo igihe cy’imbabazi z’Imana nikigera nzongere kukubona hamwe nabo.»
30Nyina yabaye akirangiza kuvuga, uwo musore atera hejuru ati «Mbese rnutegereje iki? Sinteze kumvira amabwiriza y’umwami, ahubwo numvira Amategeko abasekuruza bacu bahawe na Musa. 31Naho wowe wahimbye uburyo bwinshi bwo kwicisha urubozo Abahebureyi, ntuzarokoka ibiganza by’Imana.»
ZABURI (Zab 17 (16), 1.2b, 5-6, 8.15 )
Inyik/ Nyagasani, igihe kizaza maze tubone ikuzo ryawe.
Uhoraho, ndenganura!
Nyumva wite ku maganya yanjye;
tega amatwi isengesho ryanjye,
Ridaturutse mu munwa ubeshya.
Ijisho ryawe nirirebe aho ukuri guherereye!
Nahamije intambwe mu mayira yawe,
ibirenge byanjye ntibyadandabirana.
Mana yanjye, ndakwiyambaza kuko unyumva;
ntega amatwi wumve ibyo nkubwira!
Urandinde nk’imboni y’ijisho ryawe,
Umpishe mu gicucu cy’amababa yawe.
Naho jyewe birakwiye ko nzareba uruhanga rwawe;
ninkanguka, nzanyurwa n’uburanga bwawe.
IBANGONDIRIMBO RIBANZIRIZA IVANJILI (Hish 22, 12)
Alleluya Alleluya.
Dore Nyagasani agiye kuza bidatinze, aje afite ibihembo yateganyije,
kugira ngo agororere buri muntu akurikije ibikorwa bye.
Alleluya.
IVANJILI
+Luka (Lk 19, 11-28)
11Mu gihe abantu bari bamuteze amatwi, Yezu yongera kubacira umugani kuko yari ageze hafi ya Yeruzalemu, kandi hakaba hari abibwiraga ko Ingoma y’Imana igiye kwigaragaza ako kanya. 12Nuko aravuga ati «Umuntu w’igikomangoma yagiye mu gihugu cya kure ajyanywe no kwimikwa, byarangira akagaruka. 13Nuko ahamagara icumi mu bagaragu be, abaha ibiceri cumi bya feza, arababwira ati “Muzabikoreshe neza bizunguke kugeza igihe nzagarukira.” 14Ariko abaturage be baramwangaga, maze bamukurikiza intumwa zo kuvuga ngo “Ntidushaka ko uriya atubera umwami!“ 15Amaze rero kwimikwa aragaruka, ahamagaza abagaragu yari yarahaye feza ze, kugira ngo amenye icyo buri muntu yungutse. 16Uwa mbere araza aravuga ati . “Nyagasani, ifeza yawe yungutse izindi cumi.” 17Umwami aramubwira ati “Ni uko, ni uko, mugaragu mwiza! Kubera ko wabaye inyangamugayo mu bintu bike, uzatwara imigi cumi.” 18N’uwa kabiri araza ati “Nyagasani, ifeza yawe yungutse izindi eshanu” 19N’uwo nguwo umwami aramubwira ati “Nawe uzatwara imigi itanu.“
20«Undi na we araza ati “Nyagasani, dore ifeza yawe, nayibitse neza mu gitambaro. 21Koko naragutinye kuko uri umunyamwaga: utwara ibyo utabitse, ugasarura aho utabibye.” 22Umwami aramusubiza ati “Amagambo yawe umaze kwivugira ni yo ngiye kukuziza, wa mugaragu mubi we! Wari uzi ko ndi umunyamwaga, ntwara ibyo ntabitse, ngasarura ibyo ntabibye. 23Wabujijwe n’iki gushyira feza yanjye mu isanduku y’ububiko, ngo ningaruka uyimpane n’inyungu yayo?” 24Nuko abwira abari aho ati “Nimumwake ifeza ye, maze muyihe uzifite ari icumi”. 25Baramubwira bati “Nyagasani, ko afite se nyine icumi !” 26Umwami arabasubiza ati “Ndabibabwiye: ufite wese bazamwongerera, naho ufite ubusa bazamwambura n’utwo yari atunze. 27Naho abanzi banjye banze ko mbabera umwami, nimubazane hano mubicire imbere yanjye.”» 28Yezu amaze kuvuga ibyo abarangaza imbere, azamuka agana i Yeruzalemu.


text:
Abaturage bo mu Karere ka Gakenke batujwe mu Midugudu, baratangaza ko bamaze kuhungukira byinshi mu gihe nyamara ngo bagiyeyo batabishaka.
Mu buhamya bamwe mu baturage batuye kuri site z’Imidugudu itandukanye iri mu Murenge wa Muyongwe bahaye iki kinyamakuru, bagaragaje ko batigeze bifuza kuva mu mibande aho bahoze batuye ngo bajye ku Midugudu. Aba baturage biyemerera ko bagiye gutura ku Midugudu basunikwa n’ubuyobozi.
Nyirampunga Anonciatta, umukecuru utuye mu Mudugudu wa Muramba uherereye mu Kagari ka Gisiza, agira ati "Ntakubeshye narinze nza gutura ku Mudugudu ntariyumvisha impamvu ngomba kuva mu kabande aho navukiye ndetse nkanahakurira. Muri make naje gutura ku Mudugudu ntabishaka, ahubwo byari ukubahiriza gahunda ya Leta gusa.”
Basanze baribeshyaga…
Nk’uko uyu mubyeyi akomeza abivuga mu kiganiro yahaye iki kinyamakuru, atangaza ko akimara kugera kuri site y’Umudugudu yatujwemo wa Muramba ibyo yibwiraga byose byahindutse, ahubwo atangira kubona iterambere rye ryihuta ari nako ngo yabonye byinshi atari yaraboneye mu mubande (aho yahoze atuye).
Agira ati "Mu gihe nari niteguye gupfira ku Mudugudu ntabwo ari ko byagenze, ahubwo natunguwe no kubona byinshi mu bikorwa by’amajyambere ntatekerezaga ko byagera hano muri Muyongwe, kandi mu buryo bworoshye.”
Ni bwo bwa mbere navomwe amazi meza yo kuri robine [Robinet] mu gihe nari maze imyaka n’imyaka mvoma amazi yo mu bishanga yatumaga abana banjye barwara impiswi.”
Munyemana Anastase, umugabo nawe utangaza ko yaje gutura ku Mudugudu atabishaka, ashimangira ko amaze kuhungukira byinshi bitandukanye n’ibyo yibwiraga mbere.
Agira ati "Natekerezaga ko umuryango wanjye uzibasirwa n’inzara kubera ko isambu yari yasigaye aho nahoze ntuye, gusa ntabwo ari ko byagenze, ahubwo aha nahigiye byinshi harimo gukora cyane, none kuri ubu njye n’umuryango tubayeho neza bitandukanye n’uko twahoze, cyane ko ubu noneho dusobanutse muri byose.”
Bariruhutsa "Udutadowa”…
Nk’uko abaturage batuye ku masite atandukanye y’Imidugudu iri mu Murenge wa Muyongwe babibwiye iki kinyamakuru, ngo bakigera ku Midugudu ni bwo bwa mbere mu mateka yabo bagejweho umuriro w’amashanyarazi, abenshi bakaba bahuriza ku kuvuga ko baciye ukubiri n’amatara akoresha peteroli bita udutadowa.
Mudahunga Augustin, umwe mu baturage batuye kuri site y’Umudugudu wa Muramba, agira ati "Ubu twaciye ukubiri n’udutadowa, amafaranga yari yaradushijeho tugura peteroli, kugeza aho bamwe baburaga amafaranga bagahitamo gucana imbingo mu nzu. Muri rusange ubu tumeze neza, twegamira igikuta inzu ikabona kubera amashanyarazi.”
Nk’uko abo baturage babitangaza bikaba binagaragarira ubasuye, umuriro w’amashanyarazi ukwirakwiye mu bice batuyemo ndetse n’aho umuntu adacyeka ko wagera, aba baturage bakaba bagaragaza ko uretse kuwucana batangiye no kuwubyaza umusaruro mu bindi bikorwa byinjiza amafaranga, nk’ubwogoshi, gusudira n’ibindi.
Barahwitura abafite imyumvire nk’iyi bahoranye
Mu nama abaturage bo mu Karere ka Gakenke batuye ku Midugudu bagenera bagenzi babo bakomeje guseta ibirenge mu kugana Imidugudu, babasaba guhindura imyumvire kugira ngo nabo iterambere rizabagereho.
Nyirampunga Anonciatta agira ati "Abataraza ku Mudugudu bahombye byinshi. Icyo nababwira ni uko baza tugafatanya kwiteza imbere, kuko nibaguma mu tubande nta terambere rizabageraho. Ndavuga ibi nk’umuntu wabaye aho bari ubu.”
Ibivugwa n’abo baturage bishimangirwa n’ubuyobozi bw’Akarere ka Gakenke, aho bushishikariza buri muturage gutura mu Mudugudu, Nzamwita Deogratias, Umuyobozi w’aka Karere, atangaza ko umuturage udatuye ku Mudugudu nta bikorwa by’amajyambere bizigera bimugeraho.”


text:
Ese Bibiliya iracyahindura imibereho yawe?
“Muhinduke, muhindure imitekerereze rwose.”—ROM 12:2.
INDIRIMBO: 61, 52
1-3. (a) Ni ibihe bintu bishobora kutatworohera guhindura nyuma yo kubatizwa? (b) Mu gihe kurwanya ingeso mbi bitugoye kurusha uko twari tubyiteze, ni ibihe bibazo twakwibaza? (Reba ifoto ibimburira iki gice.)
KEVIN [1] akimara kumenya ukuri, yashakaga cyane kugirana na Yehova imishyikirano ya bugufi. Icyakora, yari yaramaze imyaka myinshi akina urusimbi, anywa itabi, inzoga nyinshi n’ibiyobyabwenge. Kugira ngo yemerwe n’Imana, yagombaga kureka ibyo bikorwa byose Ibyanditswe biciraho iteka. Yashoboye kubireka abifashijwemo na Yehova, n’imbaraga Ijambo rye rifite zo guhindura abantu.—Heb 4:12.
2 Ese Kevin amaze kubatizwa, yatereye iyo ntiyakomeza kugira ibyo ahindura mu mibereho ye? Oya rwose. Yagombaga gukomeza kwitoza kugira imico ya gikristo no kuyinonosora (Efe 4:31, 32). Urugero, yabonye ko kwifata ntarakazwe n’ubusa byakomeje kumugora. Yaravuze ati “gutegeka uburakari byarangoye cyane kuruta uko kureka ingeso mbi nari mfite byangoye.” Gusenga cyane no kwiga Ijambo ry’Imana ashyizeho umwete, byatumye ahinduka.
3 Kimwe na Kevin, benshi muri twe twagize ihinduka rikomeye mbere yuko tubatizwa, kugira ngo duhuze imibereho yacu n’ibintu by’ibanze Bibiliya idusaba. Tumaze kubatizwa, twabonye ko twari dukeneye gukomeza guhinduka, ndetse no mu bintu bisa n’aho byoroheje, kugira ngo turusheho kwigana Imana na Kristo (Efe 5:1, 2; 1 Pet 2:21). Urugero, dushobora kuba twarabonye ko dufite ingeso yo kunenga abandi, gutinya abantu, kuvuga amazimwe cyangwa izindi ntege nke. Ese kurwanya izo ngeso biratugora kurusha uko twabitekerezaga? Niba ari uko bimeze, ushobora kwibaza uti “ese ko hari ibintu bikomeye naretse, kuki kureka ibintu bisa n’aho byoroheje birushaho kungora? Ni iki kindi nakora kugira ngo Bibiliya imfashe guhindura imibereho yanjye?”
JYA WITEGA IBINTU BISHYIZE MU GACIRO
4. Ni iki gituma tudashobora gushimisha Yehova igihe cyose?
4 Twe twamenye Yehova kandi tukamukunda, twifuza gukora ibimushimisha tubigiranye umutima wacu wose. Icyakora, nubwo twaba tubyifuza cyane, kuba tudatunganye bituma tudashobora kumushimisha igihe cyose. Turi mu mimerere nk’iyo intumwa Pawulo yarimo, we wanditse ati ‘nifuza gukora icyiza, ariko ubushobozi bwo kugikora simbufite.’—Rom 7:18; Yak 3:2.
5. Ni ibihe bintu twahinduye mbere y’uko tubatizwa, ariko se ni izihe ntege nke zishobora gukomeza kutugora?
5 Kugira ngo tube Abakristo, twaretse ibikorwa bibi Yehova atemera (1 Kor 6:9, 10). Nubwo bimeze bityo ariko, turacyari abantu badatunganye (Kolo 3:9, 10). Ku bw’ibyo, ntibikwiriye ko twitega ko nyuma yo kubatizwa, cyangwa se wenda nyuma y’imyaka myinshi tumenye ukuri, tutazongera gukora amakosa, cyangwa ngo duhure n’ibintu biduca intege. Nta nubwo twagombye kubuzwa amahwemo n’uko tugira ibyifuzo cyangwa ibyiyumvo bidakwiriye. Hari intege nke dushobora kumarana igihe kirekire.
6, 7. (a) Nubwo tudatunganye, ni iki gituma dushobora kuba incuti za Yehova? (b) Kuki tutagombye gutinya gusaba Yehova imbabazi?
6 Kudatungana twarazwe ntikwagombye kutubuza kuba incuti za Yehova cyangwa gukomeza kumukorera. Zirikana ko igihe Yehova yatwireherezagaho kugira ngo tugirane na we ubucuti, yari azi ko tuzajya rimwe na rimwe dukora amakosa (Yoh 6:44). Kubera ko Yehova azi kamere yacu n’ibiri mu mitima yacu, nta gushidikanya ko yari azi intege nke dufite zari kutugora. Nanone yari azi ko tuzajya ducumura. Icyakora, ibyo ntibyamubujije kudutoranya ngo tube incuti ze.
7 Urukundo rwatumye Imana iduha impano nziza cyane, ni ukuvuga igitambo cy’incungu cy’Umwana wayo ikunda cyane (Yoh 3:16). Niba mu gihe dukoze ikosa twicuza tugasaba Yehova imbabazi dushingiye kuri iyo mpano itagereranywa, dushobora kwiringira ko tuzakomeza kugirana na we ubucuti (Rom 7:24, 25; 1 Yoh 2:1, 2). Ese kumva ko twanduye cyangwa ko turi abanyabyaha byagombye gutuma twumva ko incungu nta cyo itumariye? Oya rwose. Ibyo byaba ari nko kwanga gufata amazi ngo dukarabe intoki kandi twanduye. N’ubundi kandi, incungu yatangiwe abanyabyaha bihana. Ishobora rero gutuma tugirana ubucuti na Yehova nubwo turi abantu badatunganye.—Soma muri 1 Timoteyo 1:15.
8. Kuki tutagombye kwirengagiza intege nke zacu?
8 Birumvikana ko tutirengagiza intege nke zacu. Kugira ngo tugirane ubucuti na Yehova tugomba guhatanira kumwigana we na Kristo, kandi tukaba abantu bameze nk’uko babyifuza (Zab 15:1-5). Nanone bidusaba kurwanya intege nke zacu, byanashoboka tukazinesha burundu. Twaba tumaze igihe gito tubatijwe cyangwa tumaze imyaka myinshi tumenye ukuri, tugomba ‘gukomeza kugororwa.’—2 Kor 13:11.
9. Tubwirwa n’iki ko dushobora gukomeza kwambara kamere nshya?
9 Kugira ngo ‘tugororwe’ kandi tugire “kamere nshya,” tugomba gukomeza gushyiraho imihati. Pawulo yibukije Abakristo bagenzi be ati ‘mukwiriye kwiyambura kamere ya kera ihuza n’imyifatire yanyu ya kera, igenda yononekara ikurikije ibyifuzo byayo bishukana. Mukwiriye [gukomeza] guhindurwa bashya mu mbaraga zikoresha ubwenge bwanyu, kandi mwambare kamere nshya yaremwe mu buryo buhuje n’uko Imana ishaka kandi ikaba ihuje no gukiranuka n’ubudahemuka nyakuri’ (Efe 4:22-24). Amagambo ngo “[gukomeza] guhindurwa bashya” agaragaza ko kwambara kamere nshya ari igikorwa gikomeza. Ibyo biteye inkunga, kuko bitwizeza ko uko igihe tumaze dukorera Yehova cyaba kingana kose, dushobora gukomeza kwitoza kugira imico ya gikristo iranga kamere nshya kandi tukayinonosora. Koko rero, Bibiliya ishobora gukomeza guhindura imibereho yacu.
KUKI BITOROSHYE?
10. Ni iki tugomba gukora kugira ngo Bibiliya ikomeze kuduhindura, kandi se ni ibihe bibazo twakwibaza?
10 Tugomba guhatana kugira ngo tureke Ijambo ry’Imana rikomeze kuduhindura. Ariko se kuki dusabwa guhatana cyane? None se niba Yehova ahira imihati dushyiraho, ubwo ntitwagombye kugira amajyambere yo mu buryo bw’umwuka bitatugoye? Ese Yehova ntiyagombye kwirengagiza intege nke zacu maze akadufasha kugaragaza imico ya gikristo tudashyizeho imihati myinshi?
11-13. Kuki Yehova atwitezeho ko dushyiraho imihati kugira ngo dutsinde intege nke zacu?
11 Iyo twitegereje isanzure ry’ikirere, tubona ko Yehova afite imbaraga nyinshi. Urugero, yaremye izuba ritanga ingufu nyinshi cyane. Buri sogonda ritanga urumuri n’ubushyuhe byinshi cyane. Nubwo agace gato k’urumuri n’ubushyuhe byaryo ari ko kagera ku isi, kaba gahagije kugira ngo ubuzima bukomeze kubaho (Zab 74:16; Yes 40:26). Yehova yishimira guha abagaragu be imbaraga zikwiriye mu gihe bazikeneye (Yes 40:29). Mu by’ukuri, Imana ishobora no kuduha imbaraga zo kurwanya intege nke zose dufite nta mihati dushyizeho, cyangwa bitabaye ngombwa ko twiga tubanje gukubitika. Kuki itabikora?
12 Yehova yaduhaye impano itagereranywa yo kwihitiramo ibitunogeye. Iyo duhisemo gukora ibyo ashaka, kandi tukihatira kubigeraho, tuba tugaragaje ko tumukunda cyane kandi ko twifuza kumushimisha. Nanone tuba tugaragaje ko dushyigikira ubutegetsi bwe bw’ikirenga. Satani yashidikanyije ku burenganzira Yehova afite bwo kuba umutegetsi w’ikirenga. Ubwo rero, iyo dushyizeho imihati tugashyigikira tubikunze ubutegetsi bw’ikirenga bwa Data wo mu ijuru ugira ubuntu kandi ushimira, biramushimisha cyane (Yobu 2:3-5; Imig 27:11). Ariko kandi, Yehova agiye atuma tunesha intege nke zacu nta mihati dushyizeho, nta ho twahera tuvuga ko tumubera indahemuka kandi ko dushyigikira ubutegetsi bwe bw’ikirenga.
13 Ni yo mpamvu Yehova adusaba gushyiraho “umwete wose,” tukihatira kugira imico ashima. (Soma muri 2 Petero 1:5-7; Kolo 3:12.) Nanone aba yiteze ko twihatira gutegeka ibitekerezo byacu n’ibyiyumvo byacu (Rom 8:5; 12:9). Iyo twashyizeho imihati ishoboka yose maze tukabigeraho, twumva tunyuzwe.
REKA IJAMBO RY’IMANA RIKOMEZE KUGUHINDURA
14, 15. Twakora iki ngo twitoze kugira imico Yehova akunda? (Reba agasanduku kavuga ngo “ Bibiliya n’isengesho byahinduye imibereho yabo.”)
14 Twakora iki ngo twitoze kugira imico ishimisha Yehova? Tugomba gukora ibirenze kwiyemeza guhindura kamere yacu. Tugomba gukomeza guhatana, tugakurikiza ibyo Imana idusaba, kuko mu Baroma 12:2 hagira hati “mureke kwishushanya n’iyi si, ahubwo muhinduke, muhindure imitekerereze rwose, kugira ngo ubwanyu mwigenzurire mumenye neza ibyo Imana ishaka, byiza, byemewe kandi bitunganye.” Yehova akoresha Ijambo rye n’umwuka wera akadufasha kumenya ibyo ashaka no kubikora, kandi tugahindura imibereho yacu kugira ngo tubeho nk’uko ashaka. Mu byo dukora hagombye kuba harimo gusoma Bibiliya buri munsi, kuyitekerezaho no gusenga dusaba umwuka wera (Luka 11:13; Gal 5:22, 23). Uko tuzagenda twemera kuyoborwa n’umwuka wera wa Yehova kandi tugahuza imitekerereze yacu n’iye, ni na ko ibitekerezo byacu, ibyo tuvuga n’ibyo dukora bizarushaho guhuza n’ibyo ashaka. Ariko na bwo, tuzaba tugikeneye gukomeza kuba maso kugira ngo tutaneshwa n’intege nke zacu.—Imig 4:23.
15 Uretse gusoma Bibiliya buri munsi, tugomba no kwiga Ijambo ry’Imana tubifashijwemo n’ibitabo byacu, tugamije kwigana imico ihebuje ya Yehova. Bamwe babonye ko byaba byiza bakusanyije imirongo yo muri Bibiliya n’ingingo zo mu Munara w’Umurinzi cyangwa Nimukanguke! zivuga ibirebana n’imico ya gikristo, cyangwa izigira icyo zivuga ku ntege nke bafite, maze bakajya bongera kubisoma.
16. Kuki tutagombye gucika intege niba twumva ko tutagira ihinduka mu buryo bwihuse?
16 Niba wumva ko utagira ihinduka mu buryo bwihuse, ujye wibuka ko guhinduka bifata igihe. Kwitoza kugira imico ya gikristo bisaba guhozaho. Kugira ngo Bibiliya ikomeze guhindura imibereho yacu, tugomba kwihangana. Dushobora kuba mbere na mbere dukeneye kwicyaha kugira ngo tujye dukora ibyo Bibiliya ivuga ko bikwiriye. Ariko uko tuzagenda twihatira guhuza imitekerereze yacu n’iya Yehova, ni na ko nyuma y’igihe tuzajya dutekereza nka we kandi tugakora ibyo ashaka bitatugoye.—Zab 37:31; Imig 23:12; Gal 5:16, 17.
TUJYE DUHOZA MU BWENGE IBINTU BIHEBUJE DUTEGEREJE
17. Ni ibihe bintu bihebuje dushobora kwitega kuzabona niba turi indahemuka kuri Yehova?
17 Dutegerezanyije amatsiko igihe abasenga Yehova mu budahemuka bazamukorera iteka ryose batunganye. Icyo gihe tuzajya twishimira kugaragaza imico ishimisha Imana aho kumva ko ari ibintu bigoye. Hagati aho, dushobora gukorera Imana yacu idukunda tubikesheje incungu. Dushobora kuyikorera nubwo tudatunganye, dupfa gusa kwemera ko Ijambo ryayo rikomeza kuduhindura.
18, 19. Twakwemezwa n’iki ko Bibiliya ishobora gukomeza kuduhindura?
18 Kevin twigeze kuvuga, yashyizeho imihati kugira ngo ategeke uburakari. Yatekerezaga ku mahame yo muri Bibiliya akayashyira mu bikorwa, kandi akemera inama n’ubufasha yahabwaga n’Abakristo bagenzi be. Nyuma y’imyaka mike, yari amaze kugira ihinduka rigaragara. Amaherezo yaje kuzuza ibisabwa aba umukozi w’itorero, none amaze imyaka 20 ari umusaza mu itorero. Nubwo bimeze bityo ariko, azirikana ko agomba kuba maso kugira ngo kamere itabyuka.
19 Ibyabaye kuri Kevin bigaragaza ko Bibiliya ifasha abagaragu b’Imana gukomeza kugira ihinduka mu mibereho yabo. Bityo rero, nimucyo dukomeze kureka Ijambo ry’Imana riduhindure, ritume turushaho kugirana imishyikirano ya bugufi na Yehova (Zab 25:14). Nitubona ukuntu Yehova ahira imihati dushyiraho, tuzarushaho gusobanukirwa ko Bibiliya ishobora gukomeza guhindura imibereho yacu.—Zab 34:8.
^ [1] (paragarafu ya 1) Izina ryarahinduwe.


text:
IGICE CYA 23
Yesu akorera ibitangaza i Kaperinawumu
MATAYO 8:14-17 MARIKO 1:21-34 LUKA 4:31-41
YESU YIRUKANA UMUDAYIMONI
YESU AKIZA NYIRABUKWE WA PETERO
Yesu yari yarasabye abigishwa be bane ari bo Petero, Andereya, Yakobo na Yohana, ngo babe abarobyi b’abantu. Nuko ku Isabato bose bajya mu isinagogi y’i Kaperinawumu. Yesu yigishirije mu isinagogi, maze abantu bongera gutangazwa n’uburyo bwe bwo kwigisha, kuko yabigishaga nk’umuntu ufite ubutware, ntabigishe nk’abanditsi.
Kuri iyo Sabato hari umuntu wari waratewe n’umudayimoni. Uwo muntu yateye hejuru aho mu isinagogi ati “turapfa iki nawe Yesu w’i Nazareti? Waje kuturimbura? Nzi neza uwo uri we, uri Uwera w’Imana.” Ariko Yesu yacyashye uwo mudayimoni, ati “ceceka kandi umuvemo!”—Mariko 1:24, 25.
Nuko uwo mwuka mubi utura uwo muntu hasi kandi arataka cyane umwuka wenda guhera. Ariko uwo mudayimoni yamuvuyemo ‘atagize icyo amutwaye’ (Luka 4:35). Abantu bari kumwe mu isinagogi baratangaye cyane, barabaza bati “ibi ni ibiki? Afite n’ububasha bwo gutegeka imyuka mibi ikamwumvira” (Mariko 1:27)! Birumvikana ko iyo nkuru ihereranye n’icyo gitangaza yahise isakara muri Galilaya hose.
Yesu n’abigishwa be bavuye mu isinagogi, bagiye kwa Simoni, ari we Petero. Basanze nyirabukwe wa Petero arembye ahinda umuriro. Nuko binginga Yesu ngo amufashe. Yesu aragenda amufata ukuboko aramuhagurutsa. Ako kanya ahita akira atangira kuzimanira Yesu n’abigishwa be, akaba ashobora kuba yarabateguriye ibyokurya.
Izuba rirenze, abantu baturutse imihanda yose baza kwa Petero bazanye abarwayi babo. Bidatinze, byasaga naho abo mu mugi bose bari bateraniye imbere y’irembo. Kubera iki? Bifuzaga ko abakiza. ‘Abari bafite abantu barwaye indwara zinyuranye barabamuzaniye. Arambika ibiganza kuri buri wese, arabakiza’ (Luka 4:40). Uko uburwayi bari bafite bwari bumeze kose yarabafashaga nk’uko byari byarahanuwe (Yesaya 53:4). Yanakijije abari baratewe n’abadayimoni. Igihe abo badayimoni babavagamo, bateye hejuru bati “uri Umwana w’Imana” (Luka 4:41). Ariko Yesu yarabacyashye, ababuza kongera kuvuga. Bari bazi ko Yesu ari we Kristo, ariko ntiyashakaga ko bigaragaza nk’aho bakorera Imana y’ukuri.


text:
Ese wifuza gusoma iyi ngingo mu %%?
Ese Bibiliya yamagana imibonano mpuzabitsina?
Ese Bibiliya yamagana imibonano mpuzabitsina?
Icyo Bibiliya ibivugaho
Aho kugira ngo Bibiliya yamagane imibonano mpuzabitsina, igaragaza ko ari impano Imana yageneye abashakanye. Yaremye “umugabo n’umugore,” kandi ibona ko ibyo yari yakoze ari “byiza cyane” (Intangiriro 1:27, 31). Igihe yashyingiranyaga umugabo n’umugore ba mbere, yavuze ko bagomba ‘kuba umubiri umwe’ (Intangiriro 2:24). Ibyo bikubiyemo no kwishimira kugirana imibonano mpuzabitsina.
Bibiliya ivuga ibirebana n’ibyishimo abagabo bagira iyo bamaze gushaka, igira iti “ujye wishimana n’umugore wo mu busore bwawe. . . . Amabere ye ahore akunezeza, kandi urukundo rwe rutume uhora unezerewe cyane” (Imigani 5:18, 19). Nanone Imana yifuza ko abagore na bo bishimira imibonano mpuzabitsina. Bibiliya igira iti “umugabo ahe umugore we ibyo amugomba.”—1 Abakorinto 7:3.
Abatemerewe kugirana imibonano mpuzabitsina
Imana ishaka ko imibonano mpuzabitsina iba hagati y’abashakanye gusa. Mu Baheburayo 13:4, hagira hati “ishyingiranwa ryubahwe n’abantu bose, kandi uburiri bw’abashakanye ntibukagire ikibuhumanya, kuko Imana izacira urubanza abasambanyi n’abahehesi.” Abashakanye bagomba kwiyemeza kudahemukirana kandi bagakomera ku isezerano bagiranye. Abashakanye bagira ibyishimo byinshi iyo badashaka kwishimisha ku giti cyabo, ahubwo bagakurikiza ihame rya Bibiliya rigira riti “gutanga bihesha ibyishimo kuruta guhabwa.”—Ibyakozwe 20:35.
IBINDI WAMENYA
NI IKI BIBILIYA ITWIGISHA?
Urukundo Yesu yagaragaje ni urugero rwiza abagabo, abagore, ababyeyi n’abana bashobora kwigana. Ni iki tumwigiraho?
Yohereze
Yohereze
IBIBAZO BISHINGIYE KURI BIBILIYA
Ikinyarwanda
Ese Bibiliya yamagana imibonano mpuzabitsina?
https://assetsnffrgf-a.akamaihd.net/assets/m/502013278/univ/art/502013278_univ_sqr_xl.jpg


text:
Bamwe mu babyeyi bafite abana bakiri bato iyo muganiriye bakubwira ko abana babo banyara ku buriri rimwe na rimwe ugasanga bisa n’ibibateye ipfunwe. Hari n’abibwira ko umwana muto unyara ku buriri aba abikorera ingeso ku buryo hari n’ababyeyi badatinya kubatonganya no kubakubita.
Igitera abana kunyara ku buriri
Ubusanzwe kunyara ku buriri ku bana bakiri bato ni ibintu bisanzwe. Ubushakashatsi bugaragaza ko nibura abana bangana 10% barengeje imyaka itanu ushobora gusanga banyara ku buriri.
Akenshi biterwa n’ uko imibiri yabo iba ikibura imisemburo ituma uruhago rukomera ku buryo rubasha kwihangana. Iyo misemburo izwi ku izina rya Vasopressine iyo ikiri mike, imiyoboro y’inkari n’ uruhago ntibibasha gutangira inkari mu gihe bibaye ngombwa.
Hari n’igihe usanga bamwe mu bana bashobora kuba bagira iki kibazo bitewe n’ imiterere karande y’ umuryango. Ibi bikunze kubaho rimwe na rimwe iyo nk’ umwe mu babyeyi be yaba yararekeye kunyara ku buriri atinze.
Uko wakwitwara mu gihe umwana wawe anyara ku buriri
Mu gihe umwana wawe ahuye n’iki kibazo nk’ umubyeyi ntiwagombye guhangayika ngo utekereze ko ari ingeso cyangwa indwara. Ibi ni bimwe mu byo wakwirinda gukora :
Mu gihe umwana wawe anyara ku buriri si ngombwa kumubwira nabi kuko amaherezo biba bizarangira. Si byiza gutonganya umwana wawe igihe afite iki kibazo kuko ashobora kumva ko ari wenyine.
Kumuha akato si byiza kuko bishobora gutuma yiheba kandi akumva ko utamubyaye.
Hari bamwe mu bana usanga batinya kugira icyo banywa kugira ngo batanyara ku buriri . Nk’umubyeyi ni byiza kumvisha umwana ko bizakira kandi ntumubuze kuba yagira icyo anywa.
Ku mwana ufite iki kibazo ari mukuru bikunze kumutera ipfunwe haba mu bo bavukana cyangwa bagenzi be. Usanga nanone akenshi badashobora kugira aho bajya bitewe no gutinya ko banyara ku buriri nijoro baryamye. Nk’umubyeyi rero wakwirinda kumutererana.
Ubundi buryo wamufasha
Niba umwana anyara ku buriri byaba byiza utamwimye icyo kunywa ariko ukamuha icyo kunywa cyinshi ku manywa nijoro ukamugabaniriza ariko atari burundu,
Byaba byiza ugiye umwibutsa kujya kwihagarika mbere yo kuryama, wajya kumusezeraho ukabimwibutsa.
Ni byiza ko inzira anyura ajya kwihagarka iba ibona neza kugirango bitaza kumugora ashatse kwihagarika nijoro bimutunguye kandi ari mu mwijima.
Ni byiza kumushakira umwenda w’ ijoro (pinjama) utamugora kuwufungura mu gihe agiye kwihagarika.
Niba bitamuteye ipfunwe wamuha “pot” yo kwihagarikamo nijoro wabona atabyishimiye ukamureka. Si byiza kubimutegeka.
Mu gihe umwana wawe ari hagati y’imyaka itanu n’ itandatu afite icyo kibazo ariko kidahoraho biba bitanga icyizere ko bizashira keretse iyo biba buri munsi. Muri iki gihe ni ho ushobora kuba wakwitabaza muganga.
Uko wakwita k’ umwana unyara ku buriri
Bamwe mu babyeyi bafite abana bakiri bato iyo muganiriye bakubwira ko abana babo banyara ku buriri rimwe na rimwe ugasanga bisa n’ibibateye ipfunwe. Hari n’abibwira ko umwana muto unyara ku buriri aba abikorera ingeso ku buryo hari n’ababyeyi badatinya kubatonganya no kubakubita.


text:
IBYO MWAKWIGA MU MURYANGO
Imana yifuza kudufasha
Amabwiriza areba ababyeyi: Mwifashishe iyi myitozo kugira ngo mwigire hamwe Bibiliya mu muryango.
Ibindi
Kugira ubutwari
Igisha abana bawe igituma umuntu agira ubutwari.
Hitamo gukorera Yehova
Uru rupapuro rugufasha kumenya uko wafasha abana bawe bakabonera ibyishimo mu murimo wa Yehova.
Umwuka wera udufasha gukorera Yehova
Koresha uyu mwitozo kugira ngo ufashe abana bawe kumenya uko Yehova adufasha akoresheje umwuka wera.
IBYO MWAKWIGA MU MURYANGO


text:
Bugingo Patrick uzwi nka Pastor P yasobanuye ko akimara kumenya gutunganya umuziki yigeze kumara iminsi ibiri yananiwe gukora indirimbo za Aimée Uwimana bitewe n’uko yamufataga nk’icyamamare icyo gihe, kandi bikaba ari ubwa mbere bari bakoranye igihe kinini.
Bugingo Patrick uzwi nka Pastor P yasobanuye ko akimara kumenya gutunganya umuziki yigeze kumara iminsi ibiri yananiwe gukora indirimbo za Aimée Uwimana bitewe n’uko yamufataga nk’icyamamare icyo gihe, kandi bikaba ari ubwa mbere bari bakoranye igihe kinini.
- Pastor P yanezejwe no gukorana na Aimée bwa mbere
Uyu muhanzi unatunganya indirimbo aganira n’umunyamakuru mu kiganiro ’Ni Nyampinga’ gikunda kunyura kuri C Fm mu mpera z’icyumweru, yavuze ko icyamushimishije mu muziki, ari igihe yakoraga Umuzingo w’indirimbo (album) za Aimée Uwimana yitwa ’Ninjiye ahera cyane’.
Icyo gihe ngo yumvaga ari ibintu bidasanzwe, kuko uyu muririmbyi yari afite izina riremereye mu ruhando rw’indirimbo zaririmbiwe Imana.
- Aimée Uwimana
Aha byatumye ashimira umuhanzi Esra Kwizera wamuhaye inzu itunganyirizwamo amajwi (Studio) akanamushakira umwigisha gukora indirimbo kuko ari byo byamubereye ikiraro cyamuhuje na Aimée nk’icyamamare yakundaga.
Gusa mbere yo kwicara muri ’studio’ ngo yari yaramaze kumenya gukoresha bimwe mu bikoresho byo mu muziki bitewe n’uko yakuriye mu nsengero afasha amakorari atandukanye mu miririmbire.
Icyakora ngo atangira umuziki nyirizina iwabo ntibabyishimiye, ariko gahoro gahoro uko arushaho kubimenya ni ko bamwe mu muryango we bagiye bigarura bagenda bamwemera kugeza ubwo abaye icyamamare.
Aha rero ni ho yitanzeho urugero ku gituma abakobwa badakunze kwitabira gutunganya umuziki, kuko ababyeyi babo batabifata neza, bamwe bakavuga ko bagiye kuba ibirara, bityo ibyari inzozi z’abakunda umuziki zikarangirira aho.
Bamwe mu bana biga umuziki ku ishuri ryo kunyundo ubwo basuraga uyu musore bamubajije igisabwa ngo umuntu abe yamenya gutunganya umuziki, abasubiza ko bisaba kuba bafite amatwi abasha kumva neza kandi bakirinda ubunebwe, kuko na we ngo ni yo ntwaro yakoresheje.
Pastor P azwi cyane mu gukora indirimbo z’umuhanzi King James, Danny Vumbi ikizakubwira indirimbo yakoze ziba zitangizwa n’akarango kagira kati "Pastor P respect man".
Ndacyayisenga Fred


text:
Ni siporo uyu muyobozi avuga ko ari imwe mu zo akunda yanakoze akiri urubyiruko kandi ko kuba ageze ku rwego ariho byagizwemo uruhare na siporo kuko ngo kuva mu 1998 yagiye atorerwa guhagararira urubyiruko mu ngeri zitandukanye haba muri segiteri, komine na perefegitura. Uyu mugabo uvuga ko urubyiruko ari rwo zingiro ry’iterambere, yabwiye abakinnyi n’abanyeshuli bari bateraniye kuri sitade Ubworoherane ko bagomba kumenya ko gahunda iriho ari iyo kubaka u Rwanda Abanyarwanda muri rusange bifuza.
“Njyewe natangiye mba uhagarariye urubyiruko muri segiteri ngenda nzamuka kugeza ubu aho ndi umuyobozi w’intara. Mugomba kumenya gahunda iriho. Kubaka u Rwanda twifuza. Ndabasabye mukunde ishuli kandi mugire intumbero. Ujye mu ishuli wige ubishyireho umutima na siporo kuko twese tuzi ko abantu ba mbere bakorera amafaranga menshi ku isi ari aba-sportif”. Guverineri Gatabazi
Uyu muyobizo kandi yavuze ko kuwa 21 Ukwakira 2017 mu Karere ka Musanze hagomba gutangira igikorwa ngaruka kwezi azajya afatanya n’urubyiruko mu gukora siporo muri rusange nyuma akazajya agira umunsi akorana n’abana bakiri bato (urubyuruko).
Gatabazi JMV yabanje gufata ifoto ari kumwe n'abana bari baje muri siporo
Eric Karasira umutoza w'ikipe ya APR AC, Gasore Serge uyobora akanaba nyiri Gasore Serge Foundation n'umuyobozi w'intara y'amajyaruguru Gatabazi Jean Marie Vianney bitegura gusohoka muri sitade Ubworoherane
Bahaguruka muri sitade
Mu Nzira bagenda
Kuva kuri sitade Ubworoherane, bakazamuka bagana ku biro by'akarere bagakata bakagaruka umuhanda wose bagana ku isoko rya Musanze
Bamaze kwiruka gato bagoroye ingingo
Gatabazi Jean Marie Vianney avuga ko urubyiruko ari rwo zingiro ry'iterambere
AMAFOTO: Saddam MIHIGO


text:
Umukuru w’umudugudu afatanyije n’abarinda isambu irimo urutoki, bahaye ibihano bikomatanyije umugore wibye igitoki cy’amaseri ane. Baramutemye, baramukubita, banamusaba kwishyura amafaranga ibihumbi 350. Meya w’akarere ka Bugesera asanga ibi ari “Ukwihanira no kwihanukira”.
Nyirahabimana Jecqueline, ni umugore utunze abana bane nta mugabo. Atuye mu mudugudu wa Rusekera, akagari ka Kibungo, mu murenge wa Ntarama ho mu Bugesera. Avuga ko yabonye abana bamusonzanye, akajya kwiba « igitoki cy’amaseri ane », ariko arafatwa, ahura n’uruva gusenya.
Agaragara kuri TV One, afite igipfuko hejuru y’ijisho ry’iburyo kubera umupanga yakubiswe n’abazamu barinda urutoki. Aravugana amarira menshi, arapfuna ubutitsa, ahigiza kubera ikiniga aterwa n’ibyo yakorewe.
Arazamura igitenge, yerekana uburyo imirundi bayikojonjoye, bamumena ruseke. Ariko nyuma y’ibyo, ahangayikishijwe n’amafaranaga ibihumbi 350 agomba kwishyura nyir’urutoki, kuko ngo bimusaba kugurisha aho atuye.
Nubwo avuga ko yabuze n’umukiriya ugura isambu atuyemo ngo yishyure, Nyirahabimana ntazi aho azerekeza abo bana bane, namara kugurisha aho atuye.
Kwihanira no kwihanukira, ubuyobozi burebera
Umukuru w’umudugudu wa Rusekera, Nsengiyumva Eugene afite uruhare rukomeye mu kaga ka Nyirahabimana, kuko yahagarikiye abarinzi bakubita uyu mugore, anamuhuza na nyir’urutoki ku murongo wa telefoni.
Nsengiyumva avuga ko amafaranga ibihumbi 350 yavuye mu bwumvikane bw’uwibwe n’uwibye. Ati « Twahamagaye nyir’urutoki avuga ko amaze kwibwa ibitoki 40, bifite agaciro k’ibihumbi 150, akongeraho ibihumbi 200 yahaye abazamu, akaba 350 uwafashwe agomba kwishyura ».
Uyu muyobozi akomeza avuga ko nta gihano cyatanzwe, ahubwo habayeho gusubiza ibyangijwe.
Bamwe mu baturanyi ba Nyirahabimana, bati « Ufashwe ni we gisambo » ariko kandi bagasanga yarahawe igihano kiremereye, nubwo abandi bavuga ko ibi byabera isomo abiba, ngo « umuntu akagira umutekano w’umutungo we ».
Umuyobozi w’akarere ka Bugesera, Nsanzumuhire Emmanuel avuga ko bahannye, bakihanira kandi bihanukiriye. Arateganya guhuza uwibwe n’uwibye, ndetse n’inzego z’ibanze.
Agira ati, « Abakennye leta irabafasha, tuzabaza inzego z’ibanze tumenye impamvu bahannye bihanukiriye, hanyuma duhuze uwibwe n’uwibye harebwe ko hatangwa igihano kijyane n’icyaha cyakozwe ».
Kwihanira biranze bibaye umwera uturuka ibukuru
Umuco wo kwihanira kandi bihanukiriye, umaze gukwira henshi mu Rwanda, kandi ahanini bikorwa n’abayobozi, injijuke n’abandi bakabaye batanga urugero rwiza muri rubanda.
Ingero ni nyinshi, zabaye muri uyu mwaka utaramara amezi atanu :
Muri Gatsibo, naho hapfuye umuntu yishwe n’inkoni z’abanyerondo, bamuziza igitoki yibye mu isambu y’umukuru w’umudugudu
I Gahengeri ya Rwamagana, naho hishwe umuntu azira igitoki, we banamusanze iwe mu rugo yasohoje ibyo bakekaga ko yibye. Nyir’urutoki watanze amabwiriza yo gukubita mu cyico, ni umukozi w’akarere ushinzwe imisoro.
Muri Nyamagabe, naho hakubwiswe byo kwica, uwo bakekaga ko yiba inkwavu, naho ubuyobozi bwarareberaga.
I Kansi ya Gisagara, umusaza w’imyaka 82 yatewe icumu n’abarinda urutoki rw’abafurere, nyuma yo gufatanwa igitoki yibye. Umukuru w’abo bafurere yavuze ko yatoje abazamu be, abaha ibikoresho, anaburira abantu ko muri urwo rutoki hazagwa umuntu.
I Nyarugenge ya Kigali, abanyerondo bafashe abana bo mu muhanda barashumika, nubwo ntawe uzi icyo bapfuye, icyo gihano ntikiba mu mategeko y’u Rwanda, kandi cyakozwe n’abambaye umwambaro wavuye mu maboko y’abanyarwanda, dore ko hari n’abasigaye bashyira na bimwe mu birango by’igihugu, hakibazwa niba ari cyo kibatuma ayo mahano.
Bene uwo muyobozi nta buyobozi bumurimo, Ingabire Marie Immaculee
Umuyobozi w’umuryango mpuzamahanga ushinzwe kurwanya ruswa n’akarengane(Transparency International) ishami ry’u Rwanda, Ingabire Marie Immaculee, asanga abayobozi nk’abo nta buyobozi bubarimo.
Aganira n’itangazamakuru ku murongo wa telefoni, Ingabire agira ati « Umuyobozi utabasha gutandukanya amategeko n’imyumvire ye, amarangamutima y’umujinya, nta buyobozi buba bumurimo ».
Akomeza avuga ko bene uwo muyobozi ava mu muryango nyarwanda, bityo nta wabasha kumutandukanya n’abandi, ariko ngo « iyo ibintu nk’ibyo bikozwe n’umuyobozi, umuturage usanzwe we birarusha ».
Gusa Ingabire Marie Immaculee arangiza atanga inama. Ati « ku rundi ruhande ariko, abantu bamenye no kubaha iby’abandi, bareke kwiba ibyo undi yavunikiye ».
Ku bibwa nabo ngo birinde kwihanira kandi hari inzego z’abunzi hafi na Polisi, ngo kuko bibaviramo gufungwa, « icyari icyaha mbonezamubano kikavamo inshinjabyaha kubera uko gukomeretsa ».
Ingingo ya 148 n’iya 151 mu gitabo cy’amategeko ahana ni zimwe mu zigize Icyiciro cya 3, kijyanye no kwica umuntu ubigambiriye, gukubita no gukomeretsa umuntu ku bushake.
Ingingo ya 148: Gukomeretsa ku bushake ku buryo bubabaje, igira iti « Umuntu wese ubishaka, ukomeretsa undi cyangwa umukubita cyangwa umusagarira ku buryo bwa kiboko bubabaje, ahanishwa igifungo kuva ku mezi atandatu (6) kugeza ku myaka ibiri (2)…..
Naho Ingingo ya 151 irebena no Gukubita cyangwa gukomeretsa umuntu ku bushake bigatera urupfu. Igira iti « Iyo gukubita cyangwa gukomeretsa umuntu ku bushake byateye urupfu, uwakoze icyaha ahanishwa igifungo kuva ku myaka icumi (10) kugeza ku myaka cumi n‟itanu (15). Iyo yakoze urwo rugomo yabigambiriye cyangwa yabanje gutega igico, ahanishwa igifungo cya burundu”.
Emery@Rwandapaparazzi.rw
16,417 total views, 0 views today


text:
ISI N’ABAYITUYE
Twasuye Kosita Rika
ABESIPANYOLI ni bo ba mbere basuye aho hantu, ubu hakaba hashize imyaka magana atanu. Bahise Kosita Rika bisobanurwa ngo “inkombe ikungahaye,” kuko batekerezaga ko bari kuzahabona zahabu nyinshi. Ariko ntayo bahabonye. Muri iki gihe icyo gihugu ntikizwiho kugira amabuye y’agaciro, ahubwo kizwiho kugira amoko menshi y’ibinyabuzima kurusha ibindi ku isi.
Abaturage bo muri Kosita Rika bitwa Ticos, iryo zina rikaba rikomoka ku mugenzo wabo wo kongera akajambo -ico ku izina bashaka gutubya ikintu. Urugero, aho kuvuga ngo “un momento “ (mu kanya), baravuga ngo “un momentico” (mu kanya gato). Nanone bakunda kuvuga ngo “¡pura vida!” (ubuzima buzira umuze) bashaka gushimira cyangwa kwemeranya n’umuntu, kumusuhuza cyangwa kumusezeraho.
Bimwe mu byokurya bakunda harimo ibyitwa gallo pinto (bisobanurwa ngo “isake iriho utudomo”), bigizwe n’umuceri n’ibishyimbo babanza guteka ukwabyo, hanyuma bakaza kubivanga bagashyiramo n’ibirungo. Iryo funguro bashobora kurifata mu gitondo, saa sita, cyangwa nimugoroba. Icyo kunywa cyabo gakondo ni ikawa bayungururira mu gitambaro kiba gifashwe n’utubaho (café chorreado).
Muri Kosita Rika hari amatorero y’Abahamya ba Yehova agera kuri 450. Amateraniro yabo ayoborwa mu ndimi icumi, hakubiyemo ururimi rw’Amarenga rwo muri Kosita Rika n’izindi ndimi ebyiri zaho, ni ukuvuga ikiburiburi n’igikabekari.
ESE WARI UBIZI? Muri Kosita Rika haboneka amabuye abarirwa mu magana yibumbabumbye aconze neza. Irinini kuruta ayandi rifite umurambararo wa metero 2,4. Bivugwa ko rishobora kuba rimaze imyaka irenga 1.400. Nta muntu uzi neza impamvu bayaconze.


text:
Elias Hutter yari umuhinduzi w’umuhanga
ESE washobora gusoma Bibiliya y’igiheburayo? Uretse no kuyisoma, ushobora no kuba utarayibona. Icyakora numenya iby’intiti yabayeho mu kinyejana cya 16 yitwa Elias Hutter na Bibiliya ebyiri z’igiheburayo yahinduye, uzarushaho gukunda Bibiliya yawe.
Elias Hutter yavukiye mu mugi muto wa Görlitz mu mwaka wa 1553, hafi y’umupaka wa Polonye na Repubulika ya Tchèque. Yize indimi zikoreshwa mu bihugu byo mu Burasirazuba bwo Hagati, muri kaminuza y’Abaluteriyani iri i Jena. Igihe yari afite imyaka 24, yabaye umwarimu w’igiheburayo mu mugi wa Leipzig. Kubera ko yaharaniraga ivugurura mu burezi, yaje gushinga ishuri ahitwa Nuremberg aho abanyeshuri bigaga igiheburayo, ikigiriki, ikilatini n’ikidage mu gihe cy’imyaka ine. Icyo gihe, nta yandi mashuri makuru cyangwa za kaminuza byari kubishobora.
IBYIZA BYA BIBILIYA YAHINDUYE
Mu mwaka wa 1587, Hutter yasohoye Bibiliya y’igiheburayo bakunze kwita Isezerano rya Kera. Iyo Bibiliya yitwaga Derekh ha-Kodesh, bisobanura ngo “Inzira yo Kwera.” Iryo zina ryavanywe muri Yesaya 35:8. Iyo Bibiliya yari nziza cyane, ku buryo hari abavuze ko “ubwiza bwayo bwigaragaza muri byose.” Ariko icyatumye igira agaciro cyane, ni uko yafashije abanyeshuri kwiga igiheburayo neza.
Kugira ngo twiyumvishe akamaro ka Bibiliya y’igiheburayo yahinduwe na Hutter, reka dusuzume inzitizi ebyiri umuntu wabaga atazi neza igiheburayo yahuraga na zo, igihe yabaga ayisoma. Iya mbere ni uko igiheburayo gifite inyuguti zihariye kandi zitamenyerewe. Iya kabiri ni uko uturemajambo tuza imbere cyangwa inyuma y’igicumbi, dutuma umuntu atamenya neza ijambo bashaka kuvuga. Reka dufate urugero rw’ijambo ry’igiheburayo, ne’phesh (נפשׁ) risobanura “ubugingo.” Muri Ezekiyeli 18:4, iryo jambo ritangirwa n’akaremajambo ha (ה), ku buryo iyo byombi bihujwe bibyara han·ne’phesh (הנפשׁ), ibisobanuro by’iryo jambo bigahita bihindukaho gato. Umuntu utazi igiheburayo neza ashobora kwibwira ko ijambo han·ne’phesh (הנפשׁ) nta ho rihuriye na ne’phesh (נפשׁ).
Kugira ngo Hutter afashe abanyeshuri be, yakoresheje ubuhanga bwo gucapa inyuguti z’igiheburayo zitose kandi akaziha ishusho yihariye. Igicumbi cy’ijambo cyabaga kiri mu nyuguti zitose, naho uturemajambo tuza imbere n’utuza inyuma tukaba mu nyuguti zanditse mu buryo bwihariye. Ibyo byafashaga abanyeshuri kumenya igiheburayo, kuko babaga bazi igicumbi cy’ijambo. Bibiliya y’Ubuhinduzi bw’Isi Nshya ifite ibisobanuro, na yo ikoresha ubwo buryo mu bisobanuro by’ahagana hasi ku ipaji. * Iyo Bibiliya igaragaza igicumbi cy’ijambo mu nyuguti zitose, naho uturemajambo tw’imbere n’utw’inyuma tukaba mu nyuguti zisanzwe. Ibiri kuri aya mafoto bigaragaza uko Bibiliya y’igiheburayo ya Hutter yahinduye umurongo wo muri Ezekiyeli 18:4, n’ibisobanuro by’ahagana hasi ku ipaji by’uwo murongo muri Bibiliya y’Ubuhinduzi bw’Isi Nshya ifite ibisobanuro.
“ISEZERANO RISHYA” MU GIHEBURAYO
Nanone Hutter yasohoye Bibiliya bakunze kwita Isezerano Rishya irimo indimi 12. Iyo Bibiliya yacapiwe i Nuremberg mu mwaka wa 1599, bakaba bakunda kuyita Bibiliya y’i Nuremberg irimo indimi nyinshi. Hutter yifuzaga kongeramo Ibyanditswe by’ikigiriki bya gikristo bihinduye mu giheburayo. Yavuze ko n’iyo yari “gutanga ibingana iki” nta cyo yari gukora kugira ngo iyo Bibiliya y’igiheburayo ihindurwe kandi isohoke. * Ni yo mpamvu yahisemo kuyihindurira. Hutter yaretse indi mishinga yose yari afite, ahindura iyo Bibiliya mu mwaka umwe gusa.
Kuki Bibiliya y’Ibyanditswe by’ikigiriki bya gikristo Hutter yahinduye mu giheburayo yari nziza? Intiti y’Umuheburayo yabayeho mu kinyejana cya 19 yitwa Franz Delitzsch, yagize icyo ayivugaho agira ati “iyo Bibiliya ihinduye mu giheburayo irimo amagambo Abakristo batari bazi, kandi na n’ubu abantu baracyayakoresha, kuko yakundaga gukoresha amagambo asobanutse kandi akwiriye.”
BIBILIYA YAHINDUYE ZAGIZE AKAMARO
Bibiliya Hutter yahinduye ntizatumye aba umukire, kuko zitaguzwe cyane. Icyakora zamaze igihe kirekire zikoreshwa kandi zagize akamaro. Urugero, mu wa 1661 William Robertson yasubiyemo Bibiliya y’Isezerano Rishya yahinduwe na Hutter kandi yongera kuyicapa. Nanone mu wa 1798, Richard Caddick na we yayisubiyemo. Igihe Hutter yahinduraga izina Kyʹri·os (Umwami) na The·osʹ (Imana) mu kigiriki cy’umwimerere, yayahinduyemo “Yehova” (יהוה, JHVH), iyo yabaga ayavanye mu Byanditswe by’igiheburayo, cyangwa aho yumvaga ko yerekeza kuri Yehova. Icyo ni ikintu cyiza cyane kuko Bibiliya nyinshi z’Isezerano Rishya zidakoresha iryo izina ry’Imana. Iyo ni gihamya igaragaza ko Bibiliya ya Hutter yashubije izina ry’Imana mu Byanditswe by’ikigiriki bya gikristo.
Ubutaha nubona izina ry’Imana ari ryo Yehova mu Byanditswe by’ikigiriki bya gikristo, cyangwa ukaribona muri Bibiliya y’Ubuhinduzi bw’Isi Nshya ifite ibisobanuro ahagana hasi ku ipaji, uzibuke Bibiliya z’igiheburayo zahinduwe na Elias Hutter.
^ par. 7 Reba ibisobanuro bya kabiri by’ahagana hasi ku ipaji byo muri Ezekiyeli 18:4 n’Umugereka wa 3B, muri Bibiliya y’Ubuhinduzi bw’Isi Nshya ifite ibisobanuro ahagana hasi ku ipaji.
^ par. 9 Birumvikana ko mbere yaho hari intiti zari zarahinduye Isezerano Rishya mu giheburayo. Muri zo harimo umupadiri wo muri Byzance witwa Simon Atoumanos wabayeho ahagana mu wa 1360. Undi ni Umudage witwa Oswald Schreckenfuchs wabayeho ahagana mu wa 1565. Bibiliya bahinduye ntizigeze zisohoka kandi kugeza ubu nta wamenya aho ziri.


text:
Yesu yatweretse icyo twakora ngo twishimire ubuzima
‘Mugende nk’uko uwo yagendaga.’—1 Yohana 2:6.
NK’UKO twabibonye mu ngingo yabanjirije iyi, Yesu yagize imibereho irangwa n’ibyishimo. Ku bw’ibyo, niba twifuza kugira imibereho irangwa n’ibyishimo, twagombye kumwigana kandi tukumvira inama ze.
Nk’uko umurongo w’Ibyanditswe tumaze kuvuga ubigaragaza, Yehova adusaba kwigana Yesu. Kugenda nk’uko Yesu yagendaga bisaba kubaho nka we, kandi tugakurikiza inyigisho ze mu mibereho yacu yose. Nitubigenza dutyo tuzemerwa n’Imana kandi twishimire ubuzima.
Mu byo Yesu yigishije harimo amahame yadufasha kugera ikirenge mu cye. Ayo mahame tuyasanga mu Kibwiriza cye kizwi cyane cyo ku Musozi. Reka turebe amwe muri yo n’uko twayashyira mu bikorwa mu mibereho yacu.
IHAME: “Hahirwa abazi ko bakeneye ibintu byo mu buryo bw’umwuka.”—Matayo 5:3.
UKO IRYO HAME RYADUFASHA KUGIRA IBYISHIMO:
Yesu yagaragaje ko abantu muri kamere yabo, bakenera ibintu byo mu buryo bw’umwuka. Twifuza kumenya ibisubizo by’ibibazo nk’ibi bikurikira: kuki turi ku isi? Kuki isi irimo imibabaro myinshi? Ese Imana itwitaho? Ese iyo umuntu apfuye, ubuzima burakomeza? Dukeneye kumenya ibisubizo by’ibyo bibazo kugira ngo twishimire ubuzima. Yesu yagaragaje ko ahantu hamwe rukumbi dushobora kuvana ibisubizo by’ibyo bibazo ari mu Ijambo ry’Imana. Igihe yasengaga Se, yaravuze ati “ijambo ryawe ni ukuri” (Yohana 17:17). Ese koko Ijambo ry’Imana ryadufasha kuyimenya?
URUGERO RW’ABO IRYO HAME RYAGIRIYE AKAMARO:
Esa yari umwe mu baririmbyi bakomeye b’itsinda ry’abahanzi ryari rikunzwe cyane, kandi yari hafi kuba ikirangirire mu muzika wo mu bwoko bwa roke. Icyakora yumvaga hari icyo abura. Yaravuze ati “nubwo nishimiraga kuba ndi muri iryo tsinda, numvaga hari icyo mbura ngo nishimire ubuzima.” Icyakora nyuma y’igihe, yaje guhura n’Abahamya ba Yehova. Yagize ati “nababajije ibibazo byinshi. Ibisubizo byumvikana kandi bishingiye ku Byanditswe bampaye byaranshishikaje cyane bituma nemera ko banyigisha Bibiliya.” Ibyo Esa yize muri Bibiliya byamukoze ku mutima, bituma yiyegurira Yehova. Yongeyeho ati “kera ntaratangira kwiga Bibiliya nahoranaga ibibazo, ariko ubu ubuzima bwanjye bufite intego.” *
IHAME : “Hahirwa abanyambabazi.”—Matayo 5:7.
UKO IRYO HAME RYADUFASHA KUGIRA IBYISHIMO:
Kugira imbabazi bikubiyemo kugirira abandi impuhwe, kubagirira neza no kububaha. Yesu yagiriye imbabazi abababaye. Impuhwe nyinshi yari afite zatumaga afata iya mbere ahumuriza ababaga bababaye (Matayo 14:14; 20:30-34). Iyo twiganye Yesu tukagirira abandi imbabazi bituma turushaho kugira ibyishimo, kuko kugirira abandi impuhwe biduhesha ibyishimo (Ibyakozwe 20:35). Twagaragaza ko tugirira abandi imbabazi duhumuriza abababaye, haba mu magambo cyangwa mu bikorwa. Ese koko kugira imbabazi bituma imibereho yacu irushaho kuba myiza?
URUGERO RW’ABO IRYO HAME RYAGIRIYE AKAMARO:
Maria n’umugabo we Carlos batanze urugero rwiza mu birebana no kugira imbabazi. Se wa Maria ni umupfakazi kandi amaze imyaka runaka yaraheze mu buriri. Maria na Carlos bamuzanye iwabo kugira ngo babone uko bamwitaho muri byose. Incuro nyinshi bararaga amajoro badasinziriye, rimwe na rimwe bakamujyana kwa muganga mu gihe afashwe na diyabete. Biyemerera ko hari igihe baba bumva baguye agacuho. Ariko nk’uko Yesu yabivuze, ubu barishimye kandi baranyuzwe kuko bazi ko bita kuri se wa Maria, bamukorera ibyo akeneye byose.
IHAME: “Hahirwa abaharanira amahoro.”—Matayo 5:9.
UKO IRYO HAME RYADUFASHA KUGIRA IBYISHIMO:
Ni mu buhe buryo guharanira amahoro bituma tugira ibyishimo? Bituma tubana neza n’abandi. Byaba byiza twumviye inama yo muri Bibiliya, igira iti “niba bishoboka ku rwanyu ruhande, mubane amahoro n’abantu bose” (Abaroma 12:18). Muri abo ‘bantu bose’ harimo abagize umuryango n’abandi bantu tudahuje ukwizera. Ese koko iryo hame ryo kubana amahoro n’“abantu bose” rishobora gutuma twishimira ubuzima?
URUGERO RW’ABO IRYO HAME RYAGIRIYE AKAMARO:
Reka dufate urugero rw’umugore witwa Nair. Yamaze imyaka myinshi afite ibibazo byamutesheje umutwe mu muryango we, ku buryo kubana amahoro n’abandi, cyane cyane abagize umuryango we, byamugoraga cyane. Kuva umugabo we yamutana abana, ubu hakaba hashize imyaka igera kuri 15, yasigaye abarera wenyine. Umwe mu bahungu be yigize ikirara, yishora mu biyobyabwenge kandi ajujubya nyina na bashiki be. Nair yavuze ko inyigisho zo muri Bibiliya ari zo zamufashije kuba umunyamahoro, no muri iyo mimerere igoye. Yirinda intonganya n’amahane. Yihatira kugira neza, kwishyira mu mwanya w’abandi no kubumva (Abefeso 4:31, 32). Yemera adashidikanya ko kwitoza kuba umunyamahoro byamufashije kubana neza n’abagize umuryango we n’abandi bantu.
JYA UTEKEREZA KU MIBEREHO Y’IGIHE KIZAZA
Nidukurikiza inama zirangwa n’ubwenge twahawe na Yesu, tuzagira ibyishimo kandi tugire ubuzima butunyuze. Icyakora kugira ngo twishimire ubuzima, tugomba no kumenya ibizabaho mu gihe kizaza. None se twagira imibereho irangwa n’ibyishimo dute, kandi tuzi ko amaherezo tuzarwara, tugasaza kandi tugapfa? Nyamara ibyo ni byo tuba twiteze muri iyi si.
Icyakora hari inkuru nziza. Yehova abikiye imigisha abantu bose biyemeza “kugenda nk’uko [Yesu] yagendaga.” Asezeranya abantu bamubera indahemuka ko vuba aha bazaba mu isi nshya iteka ryose bafite ubuzima butunganye, nk’uko yari yarabigambiriye. Ijambo rye rigira riti “dore ihema ry’Imana riri kumwe n’abantu. Izaturana na bo kandi na bo bazaba abantu bayo. Imana ubwayo izabana na bo. Izahanagura amarira yose ku maso yabo, kandi urupfu ntiruzabaho ukundi, kandi kuboroga cyangwa gutaka cyangwa kubabara ntibizabaho ukundi. Ibya kera byavuyeho.”—Ibyahishuwe 21:3, 4.
Wa mukecuru w’imyaka 84 witwa Maria wavuzwe mu ngingo ya mbere y’iyi gazeti, ashimishwa n’uko azibonera iryo sezerano risohozwa. Bite se kuri wowe? Ese wifuza kumenya byinshi kurushaho ku birebana n’“ubuzima nyakuri,” buzabaho mu gihe cy’Ubwami bw’Imana (1 Timoteyo 6:19)? Niba ari uko bimeze uzabaze Abahamya ba Yehova bo mu gace utuyemo cyangwa wandikire abanditsi b’iyi gazeti. *
^ par. 8 Niba wifuza gusoma inkuru yuzuye ivuga ibya Esa, urayisanga muri iyi gazeti ku ngingo ivuga ngo “Bibiliya ihindura imibereho y’abantu “Nari umunyarugomo”.
^ par. 18 Igitabo Ni iki mu by’ukuri Bibiliya yigisha?, cyanditswe n’Abahamya ba Yehova, cyafashije abantu benshi gusobanukirwa ingingo zitandukanye zo muri Bibiliya.


text:
Imana iri mu ruhande rwawe umubisha ntawe. Kiyange Adda
Mose arambura ukuboko hejuru y’nyanja. Mu museke inyanja isubizwamo guhurura kwayo abanyegiputa barayihunga, Uwiteka akunkumurira abanyegiputa hagati mu nyanja. Amazi asubira ahayo arenga ku magare no ku bahetswe n’amafarashi no ku ngabo za Farawo zose zari zigiye mu nyanja zikurikiye Abisirayeli, ntiharokoka n’umwe muri bo. ( Kuva 14 : 27-28)
Ubwo Uwiteka ari mu ruhande rwacu nta mubisha. Nubwo wabona umubisha ari hafi yawe, komera kuko ukuboko k’Uwiteka kuramurwanya. Amahirwe menshi ni ayawe. Uwiteka aramureka ngo akwegere, agere aho ashaka kumurimburira nta kindi gitumye aceceka, aramurindiriye kandi ijisho rye ntirikuvaho. Amen
Abisirayeli babonye ingabo za Farawo zinjiye muri wa muhanda Imana yaciye mu nyanja baratinye cyane, ariko Bibiriya itubwiye ngo Uwiteka akunkumurira abanyegiputa mu nyanja. Bireke bize ariko bihure n’Uwiteka abikunkumurire mu nyanja. Ntabwo bitinya n’umuhanda waciwe mu buryo bw’igitangaza, bikandagiraho rwose nabyo ariko akaga kaba kari imbere yabyo. Humura dore Uwiteka ari mu ruhande rwawe, inyanja yahagaze kubwawe ntabwo ari kubwabo.
Ahubwo dore agashya, Uwiteka ategereje ko byose byikusanyiriza hamwe inyanja ikabirengera ukaririmba nka Miriyamu. Gusa hari icyo usabwa, ikomeze ku Mana, wirinde ibyaha, tegereza Iraje igukureho agasuzuguro k’abanyegiputa. Humura kandi komera.
Dusenge : « Data wa twese dore uyu muntu arananiwe ! mweze, mwongerere imbaraga akomeze agende, murinde gutinya urusaku rw’amajwi y’abanyegiputa bari kuza bamwirukansa muri iyi nzira wamuciriye mu Nyanja. Mwambutse Mwami ! Kandi uhindukirire biriya bimwirukansa ubikunkumurire mu nyanja . Ngushimiye ko humvikanye ijwi ry’ihumure kandi ko ubirangije Data wa twese. Ndagushimye mw’izina rya Yesu, Amen. »


text:
Aba DASSO basabwe kurinda icyahungabanya umuturage
Abakozi bashya bagize urwego rwunganira Akarere ka Nyaruguru mu gucunga umutekanoâ€DASSO†barasabwa kwita ku mutekano w’umuturage n’umutungo we.
Ubwo barahiriraga inshingano zabo kuri uyu wa 15 Werurwe 2016,ubuyobozi bw’Akarere bwabasabye kwirinda ikintu icyo ari cyo cyose cyahungabanya umutekano w’umuturage ndetse n’umutungo we.
Umuyobozi w’Akarere ka Nyaruguru Habigeko François, yasabye aba bakozi bashinzwe umutekano gukorana n’inzego z’ibanze, polisi,ingabo ndetse n’inkeragutabara mu kurushaho kubungabunga umutekano w’abaturage ndetse n’umutungo wabo kugira ngo abaturage babone uko biteza imbere.
Yagize ati:â€Mushinzwe umutekano w’abaturage ndetse n’umutungowabo. Murasabwa kuwurinda, kuwubungabunga no kuwusigasira aho muzakorera hirya no kino mu mirenge kandi byose mukabikora ku bufatanye n’inzego z’ibanze, iz’umutekano zose ndetse n’abaturage kugira ngo mubone uko mufasha kubungabunga ibyagezwehoâ€.
Yabasabye kujya batangira amakuru ku gihe ndetse bakarangwa n’ikinyabufura n’indangagaciro Nyarwanda.
Ati:”Mukwiriye kujya mutanga amakuru ku gihe kugira ngo ibyaha bikumirwe bitaraba kuko burya kwirinda biruta kwivuzaâ€.
Umuyobozi wa Polisi mu Karere ka Nyaruguru SP Twahirwa Thomas yasabye aba bakozi bashya ba DASSO kuzuza inshingano zabo bakumira uwo ari wese washaka kwangiza ibidukikije kandi bakanarwanya ikoreshwa ry’ibiyobyabwenge kuko ari bimwe mu biteza umutekano muke.
Yagize ati:”Turabasaba kuzuza inshingano zanyu nk’uko mwabitojwe. Inshingano zanyu ni ugukumira icyatuma habaho ibyaha n’ibyangiza umutekano birimo abashaka kwangiza amashyamba, abakora n’abacuruza ibikwangari n’ibindi biyobyabwenge. Tugomba gufatanya tukarinda umutekano w’umuturage n’umutungo weâ€.
Uyu muyobozi kandi yabasabye kurangwa n’ikinyabupfura barushaho guhesha ishema umwambaro bambaye.
Akarere ka Nyaruguru kungutse aba DASSO bashya 20, barimo 2 b’igitsina gore, baje basanga abandi 56 baje mu cyiciro cya mbere, gusa 4 bakaba bari baravuyemo bajya mu yindi mirimo.


text:
NIMUKANGUKE! No. 5 2017 | Uko wakwirinda akaga mu gihe habaye ibiza
Kuki ari ngombwa kwitegura ibiza?
Bibiliya igira iti: “umunyamakenga iyo abonye amakuba aje arihisha, ariko utaraba inararibonye arakomeza akagenda agahura n’akaga.”—Imigani 27:12.
Iyi gazeti iratwereka icyo twakora mbere y’ibiza, mu gihe k’ibiza na nyuma yaho.
INGINGO Y'IBANZE
Uko wakwirinda akaga mu gihe habaye ibiza
Ibintu bishobora kurokora ubuzima bwawe n’ubw’abandi.
Uko warondereza umuriro na lisansi
Reka turebe ahantu hatatu hadufasha kurondereza umuriro; mu rugo, mu ngendo no mu mirimo.
ICYO BIBILIYA IBIVUGAHO
Intambara
Mu bihe bya kera Abisirayeli bajyaga mu ntambara, kandi Imana ikabibemerera. Ese ibyo bigaragaza ko Imana yemera intambara ziba muri iki gihe?
INAMA ZIGENEWE UMURYANGO
Uko twakwirinda imikino iteje akaga
Hari abantu bishora mu mikino iteje akaga, kugira ngo bamenye aho ubushobozi bwabo bugeze. Ese nawe ujya ubikora? Iyi ngingo irakwereka ingaruka z’iyo mikino.
ISI N'ABAYITUYE
Twasuye Kazakisitani
Kera, Abanyakazakisitani bakundaga kwimuka kandi bakibera mu mazu ya muviringo. Ni iki kigaragaza ko Abanyakazakisitani b’ubu babaho nk’aba kera?
ESE BYARAREMWE?
Igikonoshwa k’ikinyamushongo cyo mu nyanja
Imiterere y’igikonoshwa k’ikinyamushongo cyo mu nyanja ituma gishobora kukirinda.
Ibindi wasomera kuri interineti
Kuki Abahamya ba Yehova batifatanya mu ntambara?
Ku isi hose, Abahamya ba Yehova bazwiho kutifatanya mu ntambara. Menya impamvu bafashe uwo mwanzuro.
Urukundo rutuma dufashanya mu gihe cy’ibiza
Mu bihugu byinshi, Abahamya ba Yehova batabaye abagwiririwe n’ibiza.


text:
Itsinda ry’abanyeshuri b’abacuranzi mu ishuri ryisumbuye rya Green Hills Academy bitwa Injyana Ensembles ryatangiye ibitaramo by’ubuntu bibera ahahurira abantu benshi aho kuri uyu wa Kane tariki 16 Werurwe batangiriye mu mujyi wa Kigali rwagati muri Car Free Zone.
Mu gihe cy’iminsi ibiri aba banyeshuri bazataramira ku mashuri y’i Kinyinya ndetse no ku kigo cya Wellspring Academy, naho mu mujyi wa Huye bataramire muri Kaminuza y’i Huye.
Aba banyeshuri ntibagizwe n’itsinda ricuranga injyana ya jazz gusa kuko bari kumwe n’abakaraza b’Abanyarwandakazi nk’uko umutoza wabo Lance Gaskill abitangaza.
Yagize ati “Biratangaje kumva abantu 41 bagize iri tsinda bacuranga umuziki bari kumwe n’abandi 12 bavuza ingoma.”
Iri ni ryo tsinda rinini mu Rwanda ricuranga umuziki w’umwimerere kandi bari kumwe n’itsinda Injyana Orchestra Rwanda barateganya igitaramo tariki 2 Mata ku rusengero rwa Christian Life Assembly aho bazatumira na bamwe mu bacuranzi ba jazz na classic muri Afurika y’Iburasirazuba.
Muri icyo gitaramo kandi hazabonekamo umucuranzi wa piano, Pacis Ndahiro we akaba ari umunyeshuri muri kaminuza.
Aba bana bafite ubwenegihugu butandukanye ndetse n’imico itandukanye bashimishije abababonye muri Car Free Zone.


text:
Mani Martin asanga kuba yarashyize iherena ku izuru ry’ibumuso ari ubuzima busanzwe.
Mu kiganiro yagiranye n’ikinyamakuru Izubarirashe.rw yavuze ko agereranya gupfumura izuru no kwambara ipantalo.
Abajijwe icyamuteye gupfumura izuru akarishyiraho iherena n’aho yavanye igitekerezo, Mani Martin yasubije aseka cyane ati “Hahaha, nk’uko umuntu abyuka akambara ipantalo y’ubururu cyangwa akambara ishati y’umweru cyangwa akamera ukuntu aba ameze nyine ni ko nanjye mpitamo kumera so numva ko ntafite umukoro wo gusobanurira abantu ibintu cyane cyane biri ku mubiri wanjye. It’s my feelings.”
Abajijwe igihe yatoboreye izuru ndetse niba bitaramuriye yagize ati “I can’t talk about that” (nta cyo nshobora kubivugaho), ni kimwe n’uko nakubaza ngo nk’iyo pantalo yazamutse neza itakuriye, hahaha ntacyo byamarira mbimenye.”
Ku bijyanye n’ibyo ahugiyemo Man Martin, avuga ko ari kwitegura gushyira hanze alubumu ye ya 5 yise ‘Afro’.:


text:
Uru rwibutso rwa Jenoside rwubatse mu Mudugudu wa Nyakabuye mu Kagari ka Mpanga, mu Murenge wa Mukingo. Mu ijoro ryo ku itariki 1 Ukwakira 2016, nibwo abajura bahibye urugi banatwika indabo zahashyizwe n’abafite ababo bahashyinguye nk’uko ubuyobozi bw’inzego z’ibanze bwabitangaje.
Umuyobozi w’Umudugudu wa Nyakabuye, Kanzayire Jeannette, yatangarije IGIHE ati "Nta muzamu uba kuri urwo rwibutso. Hari umwana wahanyuze niwe wabonye ko urugi rwibwe ndetse n’indabo zatwitswe arabitumenyesha natwe tumenyesha inzego zindi. Ni ubwa mbere muri uyu mudugudu tubona ibikorwa nk’ibi."
Umuyobozi wa Ibuka mu Murenge wa Mukingo, Kabagamba Canisius, yatangaje ko hari abamaze gufatwa bakurikiranyweho uruhare muri iki gikorwa, barimo ababyiyemerera.
Yagize ati "Ni urwibutso rwubatswe n’abantu batuye ndetse n’abakomoka i Nyakabuye, bashyinguramo abantu babo, hanyuma baruzamuraho amatafari ahiye. Abantu tutaramenya icyo bari bagamije bibye urugi n’indabo barazitwika."
Yakomeje agira ati "Hamaze gufatwa abagabo batatu, harimo uwemera ko yazanye lisansi yo gutwika indabo kubera ko imvura yari yaguye."
Abacitse ku icumu muri kariya gace babanaga neza n’abandi baturage, ibikorwa byo gupfobya ndetse n’ihohoterwa ntibyari bihasanzwe nk’uko byemezwa n’Umuyobozi w’Akarere ka Nyanza, Ntazinda Erasme.
Yagize ati "Kwiba urugi bishobora kuba ubujura ariko gutwika indabo ni igikorwa kiganisha ku gupfobya Jenoside yakorewe Abatutsi. Hari abafashwe ariko iperereza riracyakorwa."
Akomeza avuga ko bafashe ingamba zo gukaza umutekano ku rwibutso hamwe no kongera imbaraga n’ubukangurambaga bibutsa abaturage ko bagomba kwirinda ibikorwa byo gupfobya no guhakana Jenoside yakorewe Abatutsi.


text:
Ese ninde uzanesha isi? Uzanesha isi ni ufite ibyiringiro muri Kristo Yesu, kuko abiringira Uwiteka batazigera banyeganyezwa. Ariko iyo ushyize ibyiringiro byawe muri wowe, mu mafaranga yawe, cyangwa mu bantu ntuzatinda kumenya ko wishuka.
Kenshi ibyago duhura nabyo usanga hari aho uba wagonze itegeko ry’Imana, n’uko rero ikidukwiriye nk’abana b’Imana ntitugakandamize abantu, ahubwo tujye duha abantu ibyo tubagomba cyane cyane iyo uri umuyobozi wabo, ugomba gushimwa mushime, ugomba kubahwa mwubahe, ukwiriye kugirwa inama yimugire.
Hari igihe satani agukoba akakwishima hejuru, kuko ari umukobanyi, ariko biba bikwiriye ko uhaguruka ukamenya ubutware ufite mu Mana, ukamenya ko Imana yawe yanga umukobanyi, hanyuma ugahaguruka ukamubwira ko bihagije, ukamwirukana kandi n’ukuri azahunga. Ibyago byawe, umubabaro wawe, ubukene bwawe ntacyo byungura Imana. Yego hari igihe haza ibigeragezo kugira ngo bigukomeze ku Mana, ariko hari n’igihe biza ari ibyo guhinyuza Imana, ibyo rero ujye ubyirukanira kure.
Ujye wibaza uti ariko Mana ni iki wambwiye ntakoze? N’iki nkora kidakwiriye? Imana izagutabara kuko uzaba ushyize ibyiringiro byawe mu Mana. Uyu munsi twirukane umukobanyi, kuko mu ijuru hari Imana irengera, kandi yiteguye kuturengera kuko ubutabazi bw’Imana buca henshi kandi Imana ifite inzira nyinshi cyane.
Twiringire Yesu wenyine niwe byiringiro byo kunesha, kandi tumubaze uko dukwiriye guhagarara.
#Ibyanditswe: Kuva 2:23-25; 1Abami 7:3-8; Imigani 23:18
Sr. Pastor Liliose K. TAYI.


text:
Hari abandika Damia, Damian, Damiane n’ubundi buryo butandukanye. Kubizihiza abatagatifu, Damien yizihizwa tariki ya 26 Nzeri buri mwaka
Bimwe mu biranga ba Damien
Ni umuntu udapfa gucika intege kandi utava ku izima, icyo yagambiriye gukora ashyirwa akigezeho. Aba ashaka kwikorera, ntaterwa amakenga no guhomba cyangwa kuba yahusha intego.
Azi kwigenzura, usanga ari umugabo uhamye, udahuzagurika kandi uzi gufata inshingano. Ashaka ibintu bikozwe neza, azi gupanga akazi niyo we yaba atagafiteho ubumenyi, amenya abakwiriye kubikora neza.
Ni umuntu ushimishwa no kwikorera akaba rwiyemezamirimo, agira ikinyabupfura no gutuza agashyikirana bigatuma abigeraho vuba
Damien aba ari umuntu w’umuhanga, umunyabwenge kandi uzi kureshya igitsina gore mu ijwi rituje. Ni umuntu utuje, inyuma ku mureba ubona asa n’udashabutse, wigengesera mu byo avuga kandi ugirira abantu bacye icyizere.
Iyo arakaye ntabwo bimara umwanya munini, mu rukundo aragoye, ahora akora iperereza ku mukunzi we ndetse agahora ashushanya uko umuryango we uzaba umeze mu bihe biri imbere.
Ni umurinzi wabo akunda, arabashyigikira akabarengera, akababungabunga ngo hatagira ikibabuza amahoro.


text:
Korali Amahoro ikorera umurimo w’Imana mu Itorero rya Pentekote (ADEPR) I Remera, yateguye igitaramo gikomeye cyo gushima Imana muri izi mpera z’umwaka aho izanatanga ubutumwa bwo gutanga ihumure no gushimangira umurongo bihaye wo gutanga umusanzu wabo mu kubaka amahoro arambye.
Iki gitaramo kizaba ku itariki 31 Ukuboza 2017, kuri ADEPR Paruwase ya Remera kuva saa kumi n’imwe z’umugoroba, aho Korali Amahoro izaba inishimira imyaka 23 imaze itangiye gukora umurimo w’Imana ndetse inatanga ubutumwa bw’amahoro ibinyujije mu bikorwa binyuranye yise “Amahoro Iwacu Celebration’’.
Korali Amahoro izafatanya n’ abahanzi batandukanye, itsinda ryamenyekanye cyane mu ndirimbo zikunzwe zo kuramya ryitwa "New Melody " ndetse n’andi makorari ya ADEPR Paroise ya Remera.
Mu kiganiro na Perezida wa Korali Amahoro, Ntakirutimana Zacharie, yavuze ko batangije ibibitaramo nk’ibi kuva muri 2014 mu ntego yo kwimakaza umuco wo gusigasira amahoro n’ibindi byiza byinshi Imana igenda igeza ku Rwanda n’itorero muri rusange, bigakorwa binyuze mu nzira yo gushimira Imana intambwe imaze gutewa, no gukomeza gusabira igihugu umugisha.
Uretse iki gitaramo gikomeye Korali Amahoro iri gutegurira abakunzi bayo bose, hari ibindi bikorwa bikubiye muri gahunda yabo bise ‘Amahoro Iwacu Celebration 2017’ zirimo ibitaramo byo gusigasira umuco w’amahoro, ibiganiro n’inyigisho, ibitaramo by’umugoroba w’umukiro n’ihumure (Healing Worship Night) bizabera kuri Kigali Marriott Hotel tariki ya 29 Ukuboza 2017 guhera saa kumi n’ebyiri z’umugoroba, bikaba biugenewe abayobozi bakuru b’amatorero, inzego bwite za Leta, imiryango ya Gikirisitu n’ibindi bigo byigenga bikorera mu Rwanda, aho kwinjira bizaba ari ukwerekana ubutumire.
Ibi bikorwa bikubiye mu ‘Amahoro Iwacu Celebration 2017’ bizasozwa n’igikorwa gikomeye cyo kubakira inzu umuryango utishoboye warokotse jenocide yakorewe Abatutse mu 1994.
Ubuyobozi bwa Korali Amahoro buvuga ko iki gitaramo bacyiteguye mu buryo budasanzwe kandi ko abakunzi bayo bose bararitswe cyane ko kwinjira bizaba ari ubuntu mu rwego rwo kurangiza umwaka bishimana ndetse banishimira byinshi bagezeho.
Korali Amahoro izakora igitaramo kizatangirwamo ubutumwa buzasana imitima ya benshi


text:
ISOMO RYA MBERE
Igitabo cy’Intangiriro (Intg 19, 15-29)
Igihe kimwe nijoro, abantu bo mu mugi wa Sodoma bagabye igitero ku bagenzi babiri bari baje kwa Loti (abo bagenzi bari abamalayika). 15Umuseke ukebye abo bamalayika batota Loti bati «Haguruka n’umugore wawe n’abakobwa bawe babiri bari hano, kugira ngo ejo mutazavaho muzira ibyaha by’uyu mugi.» 16Agishidikanya, abamalayika babafata ukuboko we n’umugore we, n’abakobwa be uko ari babiri, nuko barabasohokana kuko Uhoraho yari yamugiriye impuhwe. 17Babagejeje hanze baramubwira bati « Kiza amagara yawe ! Nturebe inyuma, ntugire aho uhagarara muri iki kibaya cyose. Uhungire mu misozi udapfa.» 18Loti arababwira ati « Oya, Nyagasani ! 19Dore jyewe umugaragu wawe nagize ubutoni mu maso yawe, kandi wangiriye ineza ikomeye, ukiza amagara yanjye. Ariko sinashobora guhunga ngo ngere kuri uriya musozi, icyo cyago kitaramfata ngo mpfe. 20Dore kariya kadugudu ureba kari hafi bihagije kugira ngo nkageremo ; ni kanzinya cyane, reka abe ari ho mpungira maze mbeho !» 21Undi ati « Nongeye kukugirira ubuntu, sinsenya kariya kadugudu uvuze. 22Ngaho rero ihute uhungireyo. Kuko nta cyo nshobora gukora utaragerayo » Ni cyo cyatumye ako kadugudu bakita Sowari (ari byo kuvuga kanzinya).
23Izuba ryarashe Loti ageze i Sowari. 24Nuko Uhoraho agusha kuri Sodoma na Gomora imvura y’umuriro uvanze n’ubumara, biturutse ku ijuru no kuri Uhoraho. 25Atsemba iyo migi yombi n’ikibaya cyose ; atsemba abaturage b’iyo migi, n’ibimera byose ku butaka birakongoka. 26Umugore wa Loti aza kureba inyuma, ahita ahinduka igishyinga cy’umunyu. 27Abrahamu azindukira aho yari yaraye ahagaze imbere y’Uhoraho. 28Yerekeza amaso kuri Sodoma na Gomora, kuri cya kibaya ; abona umwotsi ucucumuka mu butaka nk’uva mu itanura. 29Nguko rero uko lmana yibutse Abrahamu ikavana Loti mu byago, igihe irimbuye imigi y’akarere Loti yari atuyemo.
ZABURI (Zab 26 (25), 2-3,9-10,11-12)
Inyik/ Uhoraho, urukundo rwawe ni rwo mpora ndangamiye.
Uhoraho, nsuzuma ndetse nushaka ungerageze,
maze usukure ubura bwanjye n’umutima wanjye;
urukundo rwawe ni rwo mpora ndangamiye,
kandi nkagenda nkurikiye ukuri kwawe.
None rero ntunshyire mu rwego rumwe n’abanyabyaha,
cyangwa ngo unshyire hamwe n’abantu b’abicanyi.
Dore ibiganza byabo birarangwa n’ishyano bakoze,
n’ukuboko kwabo kw’indyo gucigatiye za ruswa.
Naho jyewe mpora ngendana ubudahemuka;
Uhoraho, nkiza ungirire ibambe.
Ikirenge cyanjye gihora gishinze ahantu hategamye,
Ngasingiriza Uhoraho mu materaniro.
IBANGONDIRIMBO RIBANZIRIZA IVANJILI (Zab 130 (129), 5)
Alleluya Alleluya.
Nizeye Uhoraho n’umutima wanjye wose,
Nizeye ijambo rye.
Alleluya.
IVANJILI
+ Matayo (Mt 8, 23-27)
Muri icyo gihe, 23Yezu aherekejwe n’abigishwa be, bajya mu bwato. 24Ni bwo habyutse umuhengeri mwinshi mu nyanja, imivumba irenga ubwato. Nyamara we yari asinziriye. 25Baramwegera baramukangura, bavuga bati « Nyagasani, dutabare turashize ! » 26Arababwira ati « Muratinya iki, mwa bemera gato mwe ? » Hanyuma arahaguruka ategeka umuyaga n’inyanja, maze haratuza cyane. 27Nuko abo bantu baratangara, baravuga bati « Uyu ni muntu ki, imiyaga n’inyanja byumvira ! »